“Razborşik” qaqaların hakimiyyət hikkəsi… – Jalebloq.az\nDərc edilib İyul 21, 2019\nAçıram, baxıram, bağlayıram!.. Acıram, baxıram, bağlayıram!..\nDüşünürsən ki, yazılması şərtdir, mütləqdir. Bəlkə də çevrədən bircə adamı xilas eləm mümkün oldu. Onu da düşünürsən ki, həm də özünü qorumalısan. Çünki bir qabdan çörək yeyəcək qədər dost, sirdaş, bir əqidə adamları maraqları qarşıdımı, var yox, ana-bacı, arvad-uşaqlarına beşmərtəbəli söyməyi bacarırlar. İnanıram ki, maraqlarına uyğun olmayan, içlərini göstərən yazıyla qarşılarına çıxsan mütləq söyüşlərinin hədəfi olacaqsan…\nSöyüş müxalifətinin fəallarından, Rəfail Piriyevin AXCP fəalları ilə “razborkasının” feysbuk üzərindən canlı yayınına baxa-baxa düşündüyümdür bunlar.\nBu adamlar o qədər hikkəli ki, bir-birinin paxırını təkcə öz aralarında yox, həm də efirdən, hamının görə biləcəyi yerdən edirlər. Bu o deməkdir ki, bizə etibar yoxdur, bizim öz maraqlarımız var, onlar toxunulmazdır. Toxunularsa belə eləyərik, var yox, ana-bacı, nəsil-nəcabətini ortaya tökərik, bir birimizin də, hər kəsin də…\nBir sözlə diksinir adam…\nSöhbət əsnasında başladıqları söyşü-“mübarizə” kampaniyasınn hədəfi, məqsədi də bəlli olur: Qaqa bunları öz aranızda həll eləyin ee, bizim hədəfimiz özümzü deyilik, İlham Əliyevdir…\nBu artıq əməlli başlı SOS-dur. Həm də hər kəs üçün. Daxildə öz siyasi maraqları olan adamlar. Siyasi rütbələr üzərindən mənfət qazananlar. MM-də əyləşib də, nadir halda söyüş müxalifətininq qarşısına çıxanlar. Hər kəs üçün.\nHədəf haqsızlıq eləyən məmur deyil…\nHədəf cəmiyyəti yeniliyə aparmaq deyil…\nHədəf insanların mənəvi durumu ilə maraqlanmaq deyil…\nHədəf insanlara maddi dəstək olmaq deyil…\nHədəf ölkədəki psixoloji gərginliyi azaltmaq deyil…\nHədəf tələb eləmək deyil, hədəf dağıtmaq…\nHədəf yıxmaq, yerlə bir eləmək, məhv eləməkdir…\nHədəf siyasi hakimiyyətdir…\nVə birdən bir sual gəlir: Qardaş siz ail təhsiliniz var?\nQaqa dönüb nə desə yaxşıdır? Deyir təhsilimiz olmasa da başımız var dana, işdiyir gəlif gössərəjiyik…\nAdamın qurumağa matı-qutu da qalmır. Axı nə deyəsən. Necə başa salasan adamları ki, sənin üzərinə bir sürü cahil hakim kəsilmək istəyir. Səni yönəltmək, idarə eləmək istəyir. Dünyada nə baş verdiyindən anlayışı olmayanlar fizioloji olaraq çiyinlərindəki başı “gözümüzə söxur” ki, bəs mənim də başım var. Ay sənin başın…Nə isə onsuz da başına nə lazımdırsa olub, amma hələ bunu anlayacaq başda deyilsən…\nBu adamlar hakimiyyət istəyir, idarəşilik istəyir, kreslo, kürsü tələb eləyir, dövlətin başını istəyir.Özü də hikkə ilə. Özü də haqqı çatırmış kimi, ərklə. Özü də özü yaradıbmış kimi. Düzdür onların bu qədər bərkdən danışmasına imkan verən məmurlar da var, amma hər halda onlar belə bu mədəniyyətdə, bu mərifətdə deyil, billah deyil…\nO üzdən Rəfail Piriyev daxil, bu söyüş “qvardiyasını” islah eləməyin bir yolu var işləmək, problemləri həll eləmək, adamların etibarını, etimadını qazanmaq. Başqa yol yoxdur…\nBunun üçün media adamları da, dövlət adamları da çoxşaxəli işlər görməlidir. Bu gün kimdirlər ki, deyib qarşısına çıxılmayan bu qaqalar yetərincə kim olublar, lotudular, “vorzakondular”, “razborşikdirlər”, özlərinə bəzənr də auditoriya cəm ediblər başlarına. Hər gün bir az azğınlaşır, hər gün br az genəlirlər. Hələdəmi kimdirlər?!..\nDemirəm ki, gedib yaxasında tutub gətirib, damlasın, dövlət baba. Amma özünü mütləq göstərsin onlara. Bu gün bir birinə “bıçaqlayacam” sözü atan adamlar, sabah bunu bir-birlərinə edəndə günahı dövlətin boynuna atacaqlar, “dövlət etdirdi” deyə. Məhz bu “günahla” üz-üzə qalmamaq üçün indidən addımlar atılmalıdır. Onların beləcə özlərini ifşayaya davam etməsi üçün addımlar…\nDövlət babanın çox acil bir qərarına ehtiyac var, insanları qazanmalı. Bu bəlkə də bir dövlət layihəsi olmalıdır. “İnsan qazanmaq” layihəsi. İnsanları ancaq dövlətini sevən, keçmişi təmiz, bulaşmamış, mənəviyyatı saf, əxlaqlı, milliyyətçi, dövlətinə sadiq, milli ailə dəyərlərini evində qoruyub saxlaya bilmiş adamlarla qazanmaq mümkündür. Əminəm, çox əminəm ki, bu “vorovskoy” oğlanlar hədəfinə ulaşa bilməyəcək. Məmləkətin ali rəhbərini də qorumaq mümkün olacaq, dövlət də, dövlətçilik əldən getməyəcək. Bunun üçün bircə şey lazımdır. Durmadan, dayanmadan insanlara Rəfaelin, Orxanın, Orduxanın, Türkelin Seyranın və digərlərinin kimliyi, mənəvi-psixoloji durumu, dövlətə, millətə münasibəti barədə detallarına qədər, durmadan danışmaq…\nAy adamlar, Prezidenti hədəf seçən,\nVar-yoxun filan deyib də bir birini söyənlərdən məmləkət, dövlət adamı olmaz. Rəhbər olmaz, lider olmaz. Dövləti onlara təhvil vermək olmaz. Onlar heç əməlli təhsili də olmayan, hikkəli, beyni və psixolojisi travmalı varlıqlardır. Yoxsa guya siyasətə atılmış, guya mübarizə fədailəri, vətən, dövlət, millət fədailəri niyə bir-birinə efirdə “vorovskoy jarqon” getsin ki?!..\nNakolka vermə…xod getmə…naxalkaya çağırma…sənə səkkiz bıçaq soxajıyıx…sxodkaya getmək lazım deyil… kimi “vorovskoy” dillə danışan ACXP fəalları, QHT rəhbəri sizcə məsələn ABŞ-la, Rusiya ilə diplomatik danışıqları necə aparar… Məsələn təsəvvür eləyirsinizmi, bunlardan biri oturub parlamentdə təklif verir ki, “ala o Putinə vopşe soxmey lazumdu, özü də səkkiz yerdən, həri”… Ya da məsələn, ABŞ-ı “sxodkaya” çağırılar… Nəmvallah, başımıza bu çağacan çox iş gəlib, barı bu millət bunu görməsin…\nOnlardan nə lider, nə dövlət adamı, nə də siyasətçi olmaz, sadəcə vətən xainidirlər, söyüşdən, təhqirdən başqa nəsə bacarmayanlardırlar, vəssalam!..\nƏn maraqlısı isə bu efirdən məsələn, Milli Şura rəhbərliyinə ünvanlı müraciətdir:\n-Ay Milli Şuranın üvzləri, Seyran Rəfiyev girib sizin qanadlarınızın altına olub AXCP fəalı, sonra da xaricdə oturum alıb, lotuluq eləyir. Yanınıza adam alanda baxın kimi alırsınız, neynəyir…\nVəssalam, filmin sonu, kadr qapandı, ekran qaraldı…Amma çalışaq ki, bu qara bizim gələcək taleyimiz olmasın…


DriverMax Pro 9.38.0.268 » Proqramlar - Pulsuz proqramlar yukle, proqram teminati, pulsuz endir, antiviruslar, kitablar, xakerlik, dersler, photoshop, oyunlar, mobil oyunlar, telefon ...\nSaytda olan istifadəçilər: 40\nWindows » Sistem proqramları » DriverMax Pro 9.38.0.268\n» İstifadəçilər: 59643 [bu gün + 4]\nSistem proqramları / Sürücülər - Drayverlər\nDriverMax Windows sürücülərini asanlıqla təkrar qurmanıza köməkçi olan bir proqramdir . Artıq az olan sürücüləri disklərinizdə və ya internet üzərində axtarışınıza ehtiyac qalmayacaq. Sadəcə bütün sürücüləri tək bir sıxışdırılmış fayla qoya biləcəksiniz .\nNə zaman bütün sürücüləri təkrar yükləməyi planladığınızda, DriverMax sizlərə təkrar kömək edə bilər : 5-10 dəqiqə içində kompüteri yenidən başladaraq bütün hər şeyə yenidən sahib ola biləcəksiniz. DriverMax eyni zamanda bütün sürücülər haqqında hesabatlar göstərmə xüsusiyyətinə də sahibdir.\nKompüterin yavaş çalışması problemi ümumiyyətlə səhv yüklənmiş olan sürücülər üzündən meydana gəlir. Windows sizin yüklədiyiniz bütün köhnə sürücüləri geri yükləməyi istəməniz vəziyyətinə qarşılıq verir. Təbii bəzən köhnə versiyalar yeniləriylə üst-üstə düçar olur. Proqramın " Export Wizard " vasitəsi yalnız sizin seçdiyiniz sürücülərin surətlərini hazırlayıb lazımlı olanları sıxışdırdığınız zip faylının içinə atır.\nQeyd: Proqramı qurduqda sizdən əlavə proqramlarıda qurmasını istəyəcək. (Decline - Ləğv et) düyməsi ilə əlavə proqramları kompüterə qurmamaq məsləhətdir.\nHəcmi: [6,43 Mb] Yüklənib: [143 dəfə]\nDriverMax 9.13 Pro + Portable\nHəcmi: [20,77 Mb] Yüklənib: [114 dəfə]\nHəcmi: [5,45 Mb] Yüklənib: [46 dəfə]\nHəcmi: [5,23 Mb] Yüklənib: [44 dəfə]\nDriverMax 7.44 Pro crack URET\nHəcmi: [7,43 Mb] Yüklənib: [121 dəfə]\nYerləşdirilib: 21.09.2017 - 17:36\nXəbər müəllifi: Tural Ağayev\nUyğun sistem: Windows 2000|XP|Vista|7|8|10 (x32|x64)\nDil interfeysi: Rusca\nDəyəri (açar): Pullu [Açar mövcuddur]\nRəsmi sayt: http://drivermax.com\nisko_bkr İstifadəçi 7 oktyabr 2017 12:40\nOffline olaraq isleyir ?\nElvin Məlikov Sayt Rəhbəri 11 oktyabr 2017 01:14


Kərimli Elman Bəhruz oğlu 696 bal toplayaraq Bakı Dövlət Universitetinin hüquq fakültəsinə daxil olub.\nTopladığı yüksək bala görə Prezident təqaüdünə layiq görülüb.\n– Müəllimlərə ayda ən az nə qədər pulun çıxırdı?\n– Ən azı dörd yüz manat.\n– Səncə, çox deyilmi?\n– Düzü, çoxdur, amma indi vəziyyət elə idi ki, yaxşı nəticə istəyirdim deyə başqa heç nə gözümə görünmürdü.\n– Neçənci ildə anadan olmusan?\n– 1999-cu il yanvarın 10-da.\n– Siqaret çəkirsən?\n– Marağım yoxdur. Bizdə heç kim siqaretdən, içkidən istifadə etmir.\n– Azərbaycanın şair-yazıçısından kimləri tanıyırsan? Söhbət lap müasirlərdən gedir.\n– Ramiz Rövşənin bəzi şeirlərini oxumuşam.


Məktəbəhazırlıq qruplarında məşğələlər başlayacaq\nSabahdan məktəbəhazırlıq qruplarında əyani formada məşğələlər başlayır.\n“Report” xəbər verir ki, ölkə üzrə ümumi təhsil müəssisələrinin məktəbəhazırlıq qruplarında 117 176 şagirdin, Bakıdakı 276 ümumi təhsil müəssisəsində isə 25 189 beşyaşlının təhsilə cəlb olunacağı gözlənilir.\nQeyd edək ki, dövlət ümumi təhsil müəssisələrində yaradılan məktəbəhazırlıq qruplarına 5 yaşı həmin il tamam olan uşaqlar qəbul edilirlər. Məktəbəhazırlıq qruplarında məşğələlər həftədə 4 gün keçilir. Bir gün ərzində 3 məşğələ tədris olunur. Mövcud pandemiya şəratinə görə bu il hazırlanan yeni Tədris Planına əsasən siniflərdə şagirdlərin sayının 30-dan çox olmasına icazə verilməyəcək.\nYeni tədris planında uşaqların dərs ili ərzində payız, qış və yaz tətilləri də müəyyən olunub. Məşğələlərin mayın 31-də başa çatması planlaşdırılır. Qruplarda həftəlik dərs yükünə uyğun məşğələ saatları 12 saat nəzərdə tutulur. Məşğələləri yalnız ibtidai sinif müəllimləri aparacaq.\nBir məşğələnin müddəti 30, məşğələlərarası fasilə isə 10 dəqiqə olacaq. Zərurət yaranarsa, tənəffüslər uzadıla bilər. Bu qruplarda uşaqlara ev tapşırığı verilməyəcək. Onların nailiyyətləri şifahi formada qiymətləndiriləcək.


“Ruhlar şəhəri” rusiyalı bloqerin gözü ilə - Ağdamın son FOTOLARI » Azərbaycanın xəbər portalı - NEWS24.AZ\n“Ruhlar şəhəri” rusiyalı bloqerin gözü ilə - Ağdamın son FOTOLARI\n20 sentyabr 2018, 12:15\nMəşhur rusiyalı bloqer Denis Zabelin erməni silahlı qüvvələri tərəfindən işğal olunmuş Ağdam şəhərinə səyahət edib.\nSəyahətçi-bloqer Ağdam haqda təəssüratlarını və orada lentə aldğı fotoları Rusiyanın müxtəlif saytları ilə paylaşıb.\nRusiya mətbuatına istinadən, sizə D. Zabelinin dediklərini ixtisarla təqdim edirik:\nŞəhərin konyak zavodunda əfsanəvi "Ağdam" portveyn şərabı istehsal olunurdu. Onun istehsalı 1993-cü ildə erməni silahlı qüvvələrinin Qarabağ müharibəsi zamanı şəhərə şiddətli hücumlarının nəticəsində dayandırıldı.\narabağ müharibəsi zamanı şəhərə şiddətli hücumlarının nəticəsində dayandırıldı.\nAmma Ağdam təkcə konyak zavodu ilə məşhur deyildi. Bura həm də mədəni və tarixi abidələrlə zəngin bir şəhər idi.\nBəzi mənbələrdə həm də o qeyd olunur ki, Ağdam bazarlarında hər şey almaq mümkün idi: nar və əncirdən tutmuş o vaxtın xarici məişət texnikasına kimi.\nVə budur... Bir vaxtlar 30 minlik əhalisi olan şəhərin yerində artıq dağıdılmış yaşayış məntəqələri və hansısa səbəblərdən qondarma Dağlıq Qarabağ Respublikası tərəfindən saxlanılan iki minarəli kabus şəhər yerləşir. Minarələr şəhərə daxil olmamış görsənir.\nDağıntıların xarakterinə görə, məlum olur ki, şəhəri böyük səylə məhv ediblər. Burada dağıtmaq mümkün olacaq hər şeyi dağıdıblar.\nVaxtı ikən ağ damları ilə seçilən və çiçəklənən Ağdamı tanımaq çətindir.\n"Ruhlar şəhəri" sizi sovet dövründə salınmış asfaltın qalıqları, sahibsiz nar bağları, tikanlı məftilləri, paslı çəlləkləri, sakitliyi və isti havası ilə qarşılayır.\nAğdamın xarabalıqlarını tərk edərək, içimdə çox ağır və qəribə hisslər qaldı. Siyasi büronun və siyasətçilərin çirkin oyunları, bir-birinin ardınca baş verən qanlı hadisələr insanların bir-birinə olan münasibətini çox dəyişdi. Bir vaxtlar mehriban yaşayan xalqlar nifrətlə vahid ölkənin mülkünü və ərazisini bölməyə başladılar.\nAmma hər kəs unudub ki, bu ərazilər SSRİ dövründə deyil, hələ Rusiya imperiyası zamanı vahid hala gətirilmişdi. Bu, yaxınlıqdakı qonşulardan qorunmaq üçün idi.\nAğdamsız 26 il...\n23 iyul 2019, 09:00\n23 iyul 2018, 10:17\n23 iyul 2019, 19:31\nErməni silahlı qüvvələri atəşkəsi 23 dəfə pozdu\nErmənistan silahlı qüvvələri atəşkəsi 25 dəfə pozdu\n24 aprel 2020, 09:35


Pepephone, 29 avroya fiber optikdə iki qat meqabayt verir Androidsis\nPepephone, İspaniyanın ən populyar operatorlarından biri olaraq taclandırıldı. İstər mobil telefonlar, istərsə də evdəki internet üçün geniş tariflər, aşağı qiymətlər bu uğurun iki əsas açarıdır. Və operator indi bu yeni dəyişiklik sayəsində fiber optiklə maraqlanan istifadəçilərə yaxşı xəbər verir.\nPepephone istifadəçilərə ikiqat meqabayt verməyə hazırlaşdığı üçün. Evdən tam rahatlıqla daha yüksək sürətlə hərəkət edə biləcəkləri üçün. Bu operatorun İspaniyadakı uğurunu göstərən daha bir səbəb.\nBu promosyon deyil. Qalıcı bir dəyişikliklə üzləşdiyimiz üçün, operatorun bu ayın əvvəlindən bəri istifadəçilərə təqdim etdiyi. Fiber optiklə müqavilə bağlayanlarınızın artıq bunu fərq etməsi mümkündür. Eyni qiymətə ikiqat meqabayt.\nPepephone indi dərəcənin meqabaytını artırır. Buna görə 200 Mb simmetrik olacaqsınız. Bu, yükləmə sürəti və yükləmə sürətinin 200 Mb olacağı deməkdir. Bunun sayəsində indiyə qədər etdiyinizdən daha sürətli gedə biləcəksiniz.\nSizə dediyimiz kimi qalıcı bir dəyişiklik. Bütün bunlar bu optik lifin aylıq qiymətini dəyişdirmədən. Ayda 29 avro ödəməyə davam edəcəksiniz. Beləliklə, əlavə pul ödəmədən daha çox meqabayt alırsınız. Yeni bir operatora keçməyi düşünsəydiniz yaxşı bir fürsət. Pepephone indi sizin üçün çox asanlaşdırır.\nPepephone-dan bu optik liflə müqavilə bağlamaq üçün etməli olduğunuz tək şey aşağıdakı linki daxil edin. Burada bu dərəcəni əldə etmək üçün izləməyiniz lazım olan bütün addımlar olacaqdır. Beləliklə, ən yaxşı qiymətə, daha yaxşı əlaqə sürətindən zövq alın.\nMəqaləyə tam yol: Androidsis » xəbər » Telefon operatorları » Pepephone-un elyafı artıq Mb-ni ikiqat artırır


Bakının mərkəzi rayonu necə olacaq? - AÇIQLAMA (FOTO) » www.Bia.Az\nBakının mərkəzi rayonu necə olacaq? - AÇIQLAMA (FOTO)\n10-08-2021, 16:03 28\n“Qafqazinfo” xəbər verir ki, Dövlət Şəhərsalma və Arxitektura Komitəsi artıq qeyd olunan yeniliklərin də əhatə olunduğu Bakı şəhərinin Baş planının ilkin layihəsinin hazır olduğunu bildirib. Layihəyə görə, Bakı şəhərinin Mərkəzi Bakı, Regional Mərkəz və Alt Mərkəzə bölünməsi nəzərdə tutulub:\nQeyd olunur ki, Mərkəzi Planlaşdırma Rayonu 1031,4 hektar ərazini əhatə edəcək. Həmin rayonun içərisində ərazisi 425 hektar olan Xüsusi mühafizə ərazisi yaradılacaq. Hazırda müzakirələri gedən, 4 rayonun ərazisinin bir hissəsini əhatə edəcək ərazi də məhz bu hissədir. Tarixən formalaşmış planlaşdırma quruluşu olan, memarlıq və tarixi abidələrin, tarixi-memorial məkanların sıx yerləşdiyi, həmçinin əhali tərəfindən istirahət, əyləncə və xidmət məkanı olaraq daha çox istifadə edilən ərazidir. Qeyd olunur ki, Xüsusi mühafizə ərazisi Mərkəzi Planlaşdırma Rayonunun nüvəsini təşkil edən vacib planlaşdırma elementidir.\nMəsələ ilə bağlı Bakı Şəhər İcra Hakimiyyəti ilə də əlaqə saxladıq. Qurumdan xəbərlə əlaqədar qeyd olunanlardan əlavə məlumatın olmadığı bildirildi: “Bakı şəhərinin Baş planının hazırlanması Dövlət Şəhərsalma və Arxitektura Komitəsinə tapşırılıb. Biz də onların məlumatını gözləyirik”.\nQeyd edək ki, mərkəzi rayonun yaradılması ilə əlaqədar Azərbaycan Memarlar İttifaqının İdarə Heyətinin sədri, Bakının keçmiş baş memarı Elbay Qasımzadə Yenisabah.az-a açıqlamasında mərkəzi rayonda bəzi məhdudiyyətlərin tətbiq oluna biləcəyini demişdi. Yəni, sözügedən ərazidə istənilən tikinti aparıla bilməz. Bunun üçün ilk növbədə memar, rəssam, heykəltəraş, tarixçi və arxeoloqlardan ibarət rayonun İctimai Şurası yaradılmalı və görüləcək işlərlə bağlı həmin şura tərəfindən əvvəlcədən təhlil olunmalıdır. Həmçinin, bu rayonda nəqliyyat vasitələrinin hərəkəti xüsusi qaydalarla aparılmalıdır:


16/01/2020 [23:59] - Gündəm (403)\nBaş Nazir Əli Əsədov “Əlilliyin qiymətləndirilməsi Qaydası”nın təsdiq edilməsi və “Tibbisosial ekspert komissiyaları haqqında Əsasnamə”nin təsdiq edilməsi barədə” Azərbaycan Respublikası Nazirlər Kabinetinin 2016-cı il 5 fevral tarixli.36 nömrəli Qərarında dəyişiklik edilməsi haqqında qərar imzalayıb.\nİstiqlal.az xəbər verir ki, qərarla “Əlilliyin qiymətləndirilməsi Qaydası” təsdiq edilib (əlavə olunur). Eyni zamanda “Tibbi-sosial ekspert komissiyaları haqqında Əsasnamə”nin təsdiq edilməsi barədə” Azərbaycan Respublikası Nazirlər Kabinetinin 2016-cı il 5 fevral tarixli 36 nömrəli Qərarının (Azərbaycan Respublikasının Qanunvericilik Toplusu, 2016, № 2 (II kitab), maddə 378, № 11, maddələr 1934, 1976; 2018, № 12 (II kitab), maddə 2730) 1-4-cü hissələri ləğv edilib.\nBu Qərarda dəyişiklik Azərbaycan Respublikası Prezidentinin 2002-ci il 24 avqust tarixli 772 nömrəli Fərmanı ilə təsdiq edilmiş “İcra hakimiyyəti orqanlarının normativ hüquqi aktlarının hazırlanması və qəbul edilməsi qaydası haqqında Əsasnamə”nin 2.6-1-ci bəndinə uyğun edilə bilər.\nƏlilliyin qiymətləndirilməsi qaydası “Əlilliyi olan şəxslərin hüquqları haqqında” Azərbaycan Respublikası Qanununun 3.1-ci maddəsinə əsasən hazırlanıb və əlilliyin qiymətləndirilməsi ilə bağlı məsələləri tənzimləyir.\nAzərbaycan Respublikasında əlilliyi qiymətləndirmək məqsədilə tibbi-sosial ekspertiza Azərbaycan Respublikasının Əmək və Əhalinin Sosial Müdafiəsi Nazirliyi (bundan sonra – Nazirlik) yanında Dövlət Tibbi Sosial Ekspertiza və Reabilitasiya Xidmətinin (bundan sonra – Xidmət) tibbi-sosial ekspert komissiyaları (bundan sonra – TSEK) tərəfindən həyata keçirilir.\nTSEK-də əlilliyin müəyyən olunması barədə qərar sadə səs çoxluğu ilə qəbul edilir.\nƏlilliyin qiymətləndirilməsi “Əlilliyi olan şəxslərin hüquqları haqqında” Azərbaycan Respublikası Qanununun 3.4-cü maddəsinə uyğun olaraq “Əlilliyin müəyyən olunması meyarları”na əsasən həyata keçirilir.\nŞəxsin əlilliyi aşağıdakı səbəblərdən birinə əsasən müəyyən edilir:\n- ümumi səbəblərdən:\n- ümumi xəstəlik;\n- istehsalat zədəsi;\n- peşə xəstəliyi;\n- Çernobıl AES-də qəzanın ləğvi ilə əlaqədar;\n- hərbi xidmət dövrü ilə əlaqədar;\n- hərbi əməliyyatlar keçirilən zonada olmaqla əlaqədar; 1.5.1.7. terror hadisəsi ilə əlaqədar;\n- xüsusi səbəblərdən:\n- Azərbaycan Respublikasının ərazi bütövlüyünün, müstəqilliyinin və konstitusiya quruluşunun müdafiəsi ilə əlaqədar;\n- 1990-cı ilin 20 Yanvar hadisələri ilə əlaqədar;\n- hərbi xidmət vəzifələrini (xidməti vəzifələri) yerinə yetirməklə əlaqədar;\n- Çernobıl AES-də hərbi xidmət vəzifələrini (xidməti vəzifələri) yerinə yetirməklə əlaqədar.\nƏlilliyin səbəbinin, dərəcəsinin və müddətinin müəyyən edilməsi məqsədilə əlilliyin qiymətləndirilməsi TSEK tərəfindən Nazirliyin Mərkəzləşdirilmiş elektron informasiya sisteminin Əlillik altsistemi (bundan sonra – altsistem) vasitəsilə aparılır.\nŞəxs əlilliyin qiymətləndirilməsi barədə qərarın qəbul edildiyi tarixdən əlilliyin növbəti qiymətləndirilməsi tarixindən sonrakı ayın 1-dək əlilliyi olan şəxs hesab edilir.\nİstehsalat zədəsi və ya peşə xəstəliyi ilə bağlı əmək qabiliyyətinin itirilməsi 30 faizdən yuxarı təyin olunduğu hallarda, onun müddəti əlilliyinin müddətinə (I dərəcə əlillik müəyyən olunduğu halda müddətsiz) uyğun olaraq müəyyənləşdirilir.\nŞəxsin əlilliyinin qiymətləndirilməsi tibbi-sosial ekspertiza müayinəsinə göndəriş vermək hüququ olan tibb müəssisələrinin həkimməsləhət komissiyaları və ya Azərbaycan Respublikası Nazirlər Kabinetinin 2008-ci il 29 fevral tarixli 59 nömrəli Qərarı ilə təsdiq edilmiş “Hərbi-həkim ekspertizası haqqında Əsasnamə” ilə müəyyən edilmiş hərbi-həkim komissiyaları (bundan sonra – Komissiya) tərəfindən “Tibbi-sosial ekspert komissiyasına göndərişlərin reyestri”nə elektron sənəd formasında daxil edilmiş Tibbi-sosial ekspertiza müayinəsinə göndəriş (bundan sonra – göndəriş) əsasında aparılır.\nGöndərişin rəsmiləşdirilməsi barədə məlumat “Tibbi-sosial ekspertiza müayinəsinə göndərişlərin reyestri”nə daxil edildikdən sonra altsistemə ötürülür.\nGöndəriş altsistem tərəfindən qəbul edildikdən sonra göndərişi verən Komissiyanın, bu göndərişi təsdiq edən vəzifəli şəxslərin və əlilliyi qiymətləndiriləcək şəxsin kimliyini birbaşa və ya dolayısilə müəyyən etməyə imkan verən bütün məlumatlar şifrlənərək adsızlaşdırılır. Adsızlaşdırılmış göndərişlər əlilliyin qiymətləndirilməsi məqsədilə altsistem üzərindən dərhal TSEK-ə göndərilir.\nTSEK 10 (on) iş günündən çox olmamaqla göndərişdə qeyd olunmuş məlumatlar əsasında şəxsin əlilliyini qiymətləndirir, əlilliyin müəyyən olunmasına və ya səbəblərini göstərməklə, imtinaya dair qərar qəbul edir. Əlavə araşdırma tələb olunduğu hallarda, TSEK-in müraciəti əsasında bu müddət Xidmət tərəfindən 15 (on beş) iş gününədək uzadıla bilər.\nTSEK-in sədri və üzvləri hər biri ayrı-ayrılıqda qiymətləndirmə ilə bağlı rəylərini altsistemdə yaradılmış xüsusi pəncərədə qeyd edir və gücləndirilmiş elektron imza ilə imzalayır.\nQərar bu Qaydaya əlavədə müəyyən edilmiş formada qəbul edilir və əlilliyin qiymətləndirilməsinə dair məlumatlar, eləcə də şəxsin sosial müdafiə tədbirlərinə və reabilitasiya vasitələrinə ehtiyacının olmasına dair tibbi göstəriş və əmək zəmanəti altsistemə daxil edilir, TSEK-in sədri və üzvləri tərəfindən gücləndirilmiş elektron imza ilə imzalanır.\nTSEK-in üzvləri arasında fikir ayrılığı olduğu halda və konsensus əldə olunmadıqda, TSEK əlilliyin qiymətləndirilməsinin nəticələri barədə məlumatları Xidmət tərəfindən rəy verilməsini zəruri edən səbəbləri qeyd etməklə altsistem vasitəsilə Xidmətə ötürür. Bu Qaydanın 2.4-cü bəndində göstərilən müddət nəzərə alınmaqla, Xidmətin 3 (üç) iş günü müddətində verdiyi rəy əsasında TSEK 2 (iki) iş günü müddətində qərar qəbul edir.\nƏlilliyin qiymətlləndirilməsi barədə qərarın obyektivliyinin təmin edilməsi məqsədilə göndərişlər seçmə qaydada 5 (beş) TSEK-dən çox olmamaq şərtilə bir neçə TSEK-ə göndərilir. Əlilliyin qiymətləndirilməsi zamanı TSEK-dən birinin qərarı digər TSEK-lərin qərarından fərgləndikdə, bu barədə məlumatlar altsistem vasitəsilə Xidmətə ötürülür və yekun qərar bu Qaydanın 2.4-cü bəndində göstərilən müddətdən gec olmayaraq Xidmət tərəfindən qəbul edilir.\nGöndəriş natamam və ya yanlış doldurulduqda, TSEK altsistemin xüsusi bölməsində müvafiq qeyd aparmaqla bu barədə bildirişi altsistem vasitəsilə onu rəsmiləşdirmiş Komissiyaya göndərir.\nİstehsalat zədəsi və ya peşə xəstəliyi ilə əlaqədar ilkin əlilliyi qiymətləndirilən şəxs peşə əmək qabiliyyətini itirmə faizinin təyin edilməsi üçün işəgötürənin yazılı sorğusu ilə birlikdə istehsalat zədəsinin baş verməsini təsdiq edən aktı və ya məhkəmənin qərarını, V.Y.Axundov adına Elmi-Tədqiqat Tibbi Profilaktika İnstitutu tərəfindən verilən sağlamlığın peşə ilə əlaqədar pozulmasını təsdiq edən tibbi sənədi kağız daşıyıcıda və ya elektron formada Xidmətə təqdim edir. Xidmət qiymətləndirmə apararaq, peşə əmək qabiliyyətinin itirilmə faizini təyin edir və altsistemə daxil edir.\nƏlillik səbəbi Xidmət tərəfindən aşağıdakı hallarda dəyişdirilir:\n- əlillik müəyyən edildikdən sonra bu Qaydanın 1.5-ci bəndində nəzərdə tutulmuş digər səbəb müəyyən olunduqda;\n- göndərişdə əlillik səbəbinin yanlış qeyd olunması, əlilliyin həqiqi səbəbinin müəyyən edilməsinin mümkün olmaması və ya əlillik səbəbini təsdiq edən sənədlərin mövcud olmaması nəticəsində əlillik bu Qaydanın 1.5-ci bəndində nəzərdə tutulmuş digər səbəb əsas götürülməklə müəyyən edilmiş olduqda.\n- Əlillik səbəbinin dəyişdirilməsinə əsas verən sənədlər şəxsin özü (onun qanuni nümayəndəsi) və ya aidiyyəti orqanlar (qurumlar) tərəfindən Xidmətə təqdim olunur. Xidmət daxil olmuş sənədlərə 2 (iki) iş günü müddətində baxaraq, altsistemdə rəsmiləşdirməklə qərar qəbul edir.\nƏlillik səbəbinin dəyişdirilməsi bu Qaydanın 3.1.2-ci yarımbəndinə əsasən həyata keçirildikdə, əlilliyin səbəbi əlilliyin müəyyən edildiyi tarixdən tez olmamaqla, əlilliyin həqiqi səbəbini təsdiq edən sənədin verildiyi tarixdən müəyyən edilmiş hesab olunur.\nƏlilliyin qiymətləndirilməsi barədə qərardan şikayət “İnzibati icraat haqqında” Azərbaycan Respublikasının Qanununa və Azərbaycan Respublikasının İnzibati Prosessual Məcəlləsinə uyğun olaraq, inzibati qaydada və (və ya) məhkəməyə verilir.\nƏlilliyin qiymətləndirilməsini barədə qərarlardan bu Qaydanın 3.4-cü bəndinə uyğun olaraq verilmiş şikayətlərə Nazirlik və Xidmət tərəfindən bu Qaydanın tələblərinə riayət edilməklə “İnzibati icraat haqqında” Azərbaycan Respublikasının Qanununa uyğun olaraq baxılır.\nXidmətin əlilliyin qiymətləndirilməsi barədə bu Qaydanın 2.7-ci, 2.8-ci, 3.2-ci və 3.5-ci bəndlərinə uyğun olaraq qəbul etdiyi qərarlarından şikayətlərə Nazirlik tərəfindən bu Qaydanın 3.8-ci bəndinə uyğun olaraq baxılır.\nƏlilliyin qiymətləndirilməsi barədə TSEK-in qərarının düzgünlüyünü şübhə altına alan əsaslı sübutlar təqdim edildiyi hallarda, Xidmət əlilliyi müəyyən edilmiş şəxsi əyani müayinəyə cəlb edir. Müayinənin nəticələrinə əsasən TSEK-in qəbul etdiyi qərarın qüvvədə saxlanılması, dəyişdirilməsi və ya ləğvi barədə qərar qəbul edir və həmin gün ərzində altsistemə daxil edir.\nXidmətin əlilliyin qiymətləndirilməsi barədə qərarlarından verilmiş şikayətlərə Nazirliyin 9 (doqquz) nəfər məsul işçisindən ibarət tərkibdə yaratdığı Komissiyada 15 (on beş) iş günü müddətində baxılır. Komissiyanın qərarları sadə səs çoxluğu ilə qəbul edilir və həmin gün ərzində altsistemə daxil edilir.


Aşıq Telli: “Istedadım, savadım, səviyyəm kişiləri yandırıb, yaxır”\n19 Oktyabr 2012 18:00 (UTC+04:00)\nAşıq Tellinin AzNews.az-müsahibəsi\n- Şair Alqayıt deyir ki, "Telli keyfiyyətsiz qadındır. Mən onu "Deyişmə-3" layihəsindən qovmuşam"...\n- Alqayıtın özü kimdir ki, Tellini də oradan qova. Məni özləri çağırıb. Layihənin rəhbəri var. Adama deyərlər ki, sən layihə rəhbərisən? Səni də mənim kimi ora qoyublar. Əvvala sən özün orada oturası deyilsən. Mən haradan yararlanmışam, haradan gəlmişəm bu göz qarşısındadır.\n- Onun "müsabiqə Aşıq Tellinin sayəsində "öpüşmə"yə çevrilib fikri ilə necə, razısınız?\n- Heç olmasa Alqayıt, sən danışma. Camaat danışanda sən sus. Sənin üçün bam-başqa şeylər yazdıraram. Belə açıqlamalardan mən də verərəm. Mən orada Alqayıtla görüşmədim. Ona zarafatyana cavab verdim ki, sən əlbəttə ki, mənim ola bilməzsən. Mənim öpüş göndərdiyim adamlar ayrıdır, sən ayrı. Axı sənin şəxsiyyətin nədir ki, özün nə olasan? Özün kimsən ki, bir Telliyə də nəsə deyəsən. Bilirsiniz, o müsabiqə necədir? Həftənin bir günü aparıcıyam, digər ikinci həftədə isə münsüflər heyətinin üzvüyəm. Mən bu müsabiqəyə dəvət olunanda təşkilatçıların qarşısında şərtlər qoydum.\n- Hansı şərtlər?\n- Dedim ki, mənim toylarım olur. Müsabiqəyə görə mən toylarımdan qalan deyiləm. Hansı günü toyum olsa həmin günü efirdə olmayacam. Yəni, mənim dolanışığım bundan çıxır. Onlar da razılaşdı. Dedilər ki, "təki sən bura gəl, bizim aramızda ol". Həm də birinci yarışmada İslam müəllim efirdən dedi ki, gələn dəfə Telli xanımı tam başqa bir formada görəcəksiniz. Indi Alqayıta bax. Sən bu səviyyəsiz danışıqların ilə xalqın gözündə yer tuta bilmədin. Bunu sənin özün də bilirsən. İkincisi də sən aşıq deyilsən. Şairsən, get şairliyini elə, şerini yaz. Sənin aşıqlıq sənətindən qəti başın çıxmır. Orada nə danışırlar, nə edirlər sən bunu bilmirsən. Orada bir iştirakçı var-"Qızqayıt". Alqayıt efirdə ona bir biədəb misal çəkdi. Bu heç sənin ağsaqqallığına yaraşar? Bu məsəl hamının narazılığına səbəb oldu. Bu nə danışıqdır? Bu nə hərəkətdir? O, mənimlə atışa bilməz. Alqayıt olmur, bir başqası olsun fərq etməz, Telli ilə atışmağa baş lazımdır. Bütün cahan yığılsa belə yenə də o, mənimlə atışa bilməz. Alqayıt heç düz əmməlli də şair deyir. Nə yazıb o? Ona ilişir, buna ilişir. Sən bir özün otur güzgünün qarşısında düşün ki, sən kimsən? Nə üçün yaşayırsan? Yazdıqların nədir? Onu təhqir edirsən, bunu təhqir edirsən. Harada oturursa Cığateli təhqir edir...\n- Deyəsən, Sizdə bir sirr-xuda var. Aşıq Telli hansı məkanda olursa, orada qalmaqal, dava var...\n- Varlı ağaca daş atarlar da. Bu yerdə Zəlimxanın bir sözü yada düşür. Demək mənim nəyimsə, istedadım, savadım, səviyyəm kişiləri yandırıb, yaxır. Alqayıt məni görəndə qarşımda beş qat əyilir. Deyir ki, "cədim haqqı hər yerdə səndən danışıram. Deyirəm ki, aşıqlıq sənətində Tellidən yoxdur. O, xanımın bu sənətlə bağlı baqajı var, çox bilir". İndi sən bir buna bax. Utanmadan arxamca danışır. Özü də mən ona bu nə müsahibədir, vermisən deyəndə oğlunu yüz dəfə öldürdü. "Oğlumun ölmüşünə mən sənin haqqında belə şey deməmişəm". Amma onun ünvanıma dediyi sözlərin səs yazısını dinləyəndə dəli oldum. Kişi də dediyi söz bir yana, özünü danar? Axı bu sənin səsindir! Mən onun cavabını bir başa efirdən verəcəm. Onda biləcək ki, Aşıq Tellini aparıcılıqdan qovan hələ anasından olmayıb.\n- Sizcə şair dediyini niyə danır?\n- Qorxusundan. Ola bilər ki, bu da artıq Tellini qısqanmağa başlayıb. Axı bizim kişilərdə qısqanclıq var... Bunu dana bilməzlər.\n- Sənətkarlar bir-birinin üzünə tərif vurur. Elə ki, bir metr aralanırlar başlayırlar qeybətə. Hətta təhqirə də yol verənlər var...\n- Bəli. Çox gülməli çıxır. Alqayıt, sən adının qarşısından o aşıq sözünü çıxart. Hələ düz-əməlli şairliyində yoxdur. Bir iki cızmaqara edirsən, deyirsən ki, dahisən. Sənin aşıqlıq sənətindən başın çıxa bilməz. Mənim bildiyim havaları sən heç vaxt bilə bilməzsən. Bir də ki, sən haradan, kimdən bəhrələnmisən? Gəl qoyaq ortaya, görək ki, kimin savad sarıdan çəkisi ağırdır. Mənim haradan bəhrələndiyimi bütün insanlar bilir. Elə Zəlimxanın özü də bunu yaxşı bilir.\n- Alqayıt müəllim haradan, kimdən bəhrələnib?\n- Bunu o, deməlidir. Başqasını təhqir edə bilər? Siz kimdən bəhrələnmisiniz? Və hansı aşıq sənətindən bəhrələnirsiniz?\n- Deyirsiniz şair savadsızdır. Əgər onun asıq sənətindən savadı yoxdursa, "Deyişmə-3" müsabiqəsinin münsüflər heyətinin sədri kürsüsündə niyə oturub?\n- Onu mən deyə bilmərəm. Amma mən ona bir hava deyərəm. Əgər bu onu bilsə, əllərimi qaldırıb deyərəm ki, "Alqayıt sən deyəndi". Hamısı məni gözügötürməməzlikdən irəli gəlir. Mən məəttəl qalmışam. Belə şeyləri eşidəndə dəli oluram. Bu kişilər niyə qadınlarla bəhs edir? Bir dəfə də belə bir söz olmuşdu. Demişdilər ki, qadından aşıq olmaz. Mən bilmirəm, bu kişi aşıqları qadınlardan nə istəyir?\n- Sizcə kişilər qadınlardan nə istəyir?\n- Nə olacaq, bədbəxtdirlər. Bilmirlər ki, aşıq sənəti bu günə kimi yaşayıb-yaradırsa bu məhz qadınların sayəsindədir. Ələlxüsuz da "Aşıq-Pəri məclisi"nin əməyi danılmazdır. Çox təəsüflər olsun ki, "Aşıq-Pəri məclisi"ni də bağladılar. Onu da Alqayıt kimi kişilər etdi.\n- "Aşıq-Pəri məclisi" bərpa oluna bilməzmi?\n- Yox, o mənlik deyil. Allah rəhmət eləsin, Narıncxatuna, indi məclis Gülarə xanımın adına keçirilib. Biz hazırda bu məclisin bərpasına çalışırıq. Pərvanə Zəngəzurlu var, o, çox çalışır ki, hansısa televiziyaya getsin, efir vaxtı alsın. Amma kimdir ona efir vaxtı verən. Hara getsən də sponsor olmalıdır. Pul olmasa efir vaxtı vermirlər.\n- Bəs, Aşıq Zülfiyyə "Ozan"ı necə yaşadır?\n- Birincisi "Ozan" Aşıq Zülfiyyənin verilişi deyil. O bir ozan məclisidir. Zülfiyyə isə bu məclisdə sadəcə, bir aparıcıdır. Heç olmasa bir kanalda aşıq sənəti təbliğ olunur. Amma belə verilişlər başqa kanallarda da olmalıdır. Elə ki biri iş görür düşürlər üstünə. Iş görən adamların da ayağından çəkirlər. Bu bizim kökümüz və adətimizdir. Bütün sənətlərdə, sahələrdə çəkişmələr var. Həmişə gücsüz güclüdən qorxur. Bu kişilər utanmadan özlərinə hay qatıblar ki, qadından aşıq ola bilməz. Mən bunu anlaya bilmirəm. Niyə qadından deputat, nazir ola bilir amma aşıq yox? Niyə Azərbaycan qadını sılaha sarılır, Qarabağa gedir, amma ondan aşıq ola bilmir? Niyə? Bu hansı kişinin uydurmasıdır? Məhəbbət dastanlarına baxın. Görün ki, bir tərəfli məhəbbət ola bilər? Əgər dastan təkcə kişilərdən ibarətdirsə onun nə gözəlliyi ola bilər? Orada xanım var ki, deyə bu dastanlar gözəldir? Bütun bunlar paxıllıqdan irəli gəlir, kişiləri məclislərə çağırmırlar. Bunlar da başlayır dedi-qoduya. Həsən Mirzəyevin bir sözü var. Dedi ki, "mən bu kişi aşıqlarını başa düşə bilmirəm. Bunlar qadınlardan nə istəyir?" Zəlimxan da deyir ki, "Siz qadın aşıqların üzərində dava salmayın, sənət göstərin". Dünyanın hansı bir ölkəsində "Aşıq-Pəri məclisi" kimi veriliş var? Alqayıt mənim adımın altında reklam olunmaq istəyr. Bu baş tutmayacaq. Siz çox bədbəxtsiniz. Yanıram ay millət, bu necə aşıqdır ki, Ələsgərin bir dodaqdəyməzini bilmədi. Axırda arxasınca danışdığı Telli durdu ayağa onu pis vəziyyətdən şıxardı. Kəkildəyə-kəkildəyə qalmışdın, dilin onda çıxardı da. Sən hansı sənətdən danışırsan, Alqayıt? İndi dilin varsa çıx Tellinin qarşısına. Görüm buna cəsarətin çatarmı?


Çindən bir qrup tələbə Azərbaycan Prezidentinə məktub yazıb » www.kaspixeber.az ~ Gündəlik Yenilənən XəBəR Portalı\nÇindən bir qrup tələbə Azərbaycan Prezidenti İlham Əliyevə məktub ünvanlayıb.\nAPA-nın məlumatına görə, Çinin Quancou Universitetində təhsil alan tələbələr Azərbaycan dövlət başçısını uğurlu nailiyyətlərinə görə təbrik edib, sülhsevər səyləri üçün minnətdarlıqlarını bildiriblər. Məktubda deyilir: “Hörmətli cənab Prezident və Birinci vitse-prezident Mehriban xanım.\nSizi Çində yaşayan və Sizin pərəstişkarınız olan tələbələrin adından salamlayırıq. Biz Çinin Quancou Universitetinin tələbələriyik. Bu gün Sizə məktub yazmaq imkanından şərəf hissi duyur və özümüzü xoşbəxt sayırıq. Bu fürsətdən istifadə edərək Sizə və ailənizə hər şeyin ən yaxşısını arzulayırıq.\nSizi uğurlu nailiyyətlərinizə görə təbrik edir və sülhsevər səyləriniz üçün Zati-alinizə təşəkkür edirik. Biz Sizi çox sevir və dəstəkləyirik. Hər zaman da dəstəkləyəcəyik. İnanırıq ki, böyük əməksevərliyiniz və müdrikliyiniz gələcəkdə xalqınıza daha xoşbəxt və daha parlaq həyat yaşadacaqdır.\nSizə böyük işlərinizdə uğurlar arzulayırıq. Həyata keçirdiyiniz böyük işləri görmək üçün gələcəkdə Bakıya gəlməyi də planlaşdırırıq. Əgər Sizi gələcəkdə doğma şəhərimizdə görmək səadəti bizə nəsib olsa, gülərüz qonaqpərvərliyimizlə yanaşı, Sizə olan böyük hörmətimizi də məmnuniyyətlə nümayiş etdirərik.\nDünyada koronavirusun yayıldığı bir vaxtda Sizə, ailənizə və xalqınıza təhlükəsiz, sağlam həyat diləyirik.\nXoş günlər arzusu və hörmətlə,\nQuancou Universitetinin tələbələri,\nÇin Xalq Respublikası, Quancou şəhəri”.\nBaxış sayı: 4284


Müğənni Kərim: “Bir qadın deyə bilməz ki, onunla...” - MÜSAHİBƏ » Xeberaz.az\n"Xəbəraz.az " lent.aza istinadən mügənni Kərimin müsahibəsini təqdim edir.\n- Müsahibə üçün başqa bir gün razılaşmışdıq, amma uşağın xəstələndiyini dediniz. Deyəsən, uşaqların qayğısına çox qalırsınız?\n- Əlbəttə. Deyirlər ki, uşağın bütün qayğılarını ana çəkməlidir, ata isə ancaq pul qazanıb gətirməlidir. Bu sözlə razı deyiləm. Əgər insanın ürəyində övladına, həyat yoldaşına, ata-anasına qarşı sevgisi varsa, bunu göstərməlidir. “Mən kişiyəm, sevgimi bəlli etməməliyəm, qıraqda durmalıyam, hamısını evin xanımı etməlidir” – bu, düzgün deyil. Övladlarım mənim parçamdılar, həyatımdı. Mən onlar üçün canımı verərəm. Onları çimizdirməyi belə, mən heç kimə etibar etmirəm, nə həyat yoldaşıma, nə də anama. Deyirəm, sudur, uşaq sürüşüb əlinizdən düşər. Onları özüm çimizdirirəm. Onlara qulluq etməkdən zövq alıram. Evdə hamı yatır, mən onlara baxıram, qığıltılarını, səslərini, nəfəslərini dinləyirəm. Əlbəttə ki, uşaqları evdəkilər saxlayır. Amma mən də biganə qalmıram. Gecədən səhər saat 6-7-ə kimi uşağa mən baxıram, sonra deyirəm, indi siz baxın, mən yatım dincəlim. Hərdən elə bütün günü uşağı özüm saxlayıram.\n- Yeməyini də siz verirsiniz?\n- Uşağa yemək hazırlamaq da çətin deyil. Ana südü ilə qidalanır. Amma bəzən doymur. Onda uşaq yeməyi veririk. Mən hazırlayıb yedirdirəm.\n- Nə qədər suya neçə qaşıq tökürsünüz?\n- 120 qrama 4 qaşıq tökürəm, ilıq suda hazırlayıb verirəm yeyir (gülür). Sonra bir az qucağımda gəzdirirəm ki, köpü getsin.\n- Oğlanlarınızın adı nədir?\n- Böyük Səid, balaca Yusifdir.\n- İkinci dəfə ata olmaq necə hissdir? İlk dəfə ata olanda daha həyəcanlı idiniz, yoxsa ikinci dəfə?\n- Ümumiyyətlə, mən uşaqları çox sevirəm. Qaynım, baldızlarım, qohum-əqrəbamın uşaqlarını görəndə elə bilirəm doğmamı görürəm. Uşaqlarla oynayıram, maşında gəzdirirəm, gəzməyə aparıram. Bir də görürsən, qaynımın həyat yoldaşına zəng edib deyirəm ki, uşaqları hazırla, gəlirəm. Götürüb aparıram gəzməyə. Saatlarla zəng vurub maraqlanmırlar ki, hardayıq, nə edirik. Çünki arxayındılar ki, uşaqlar mənimlədir. Mənə özləri kimi inanırlar, bilirlər ki, uşaq Kərimdədirsə, rahat olmaq olar. Yəni Kərim uşaqları göz-bəbəyi kimi qoruyacaq. Uşaqlarla vaxt keçirmək çox gözəldir. Düzdür, arada yoruluram, əsəblərim gərginləşir. Körpəmizin 40 gün problemləri oldu. Əsəblərim gərgin idi, yata bilmirdim. Sabah efirə çıxmalıyam, səhərə kimi əlimdə uşaq yatızdırırdım. Səhər saat 10-da uşaq yatıb, mən də yatmışam, saat 12-də oyanıb efirə qaçmışam. Efirdə gözlərim qıpqırmızı, yuxu tökülür. Aparıcı soruşur ki, sənə nolub? Deyirəm sən də bütün günü uşaq yırğalasan belə olarsan. Cavab verir ki, niyə evdəkilər saxlamır? Deyirəm, evdəkilərlə bitmir axı, adam məsuliyyət daşıyır, uşaq ağlayanda mən necə rahat yata bilərəm?\n- Belə getsə, gələcəkdə çoxuşaqlı ata olarsınız.\n- Əslində sizə etiraf edim ki, əkiz uşaq istəyirəm. İndi bu saat mənim beynimdə əkiz uşaqlardır. Həyat yoldaşım deyir ki, qoy bunları böyüdək sonra (gülür). Düzdür, o biri böyüyüb, nənəsi baxır, artıq hazırlığa gedir. Amma həyat yoldaşım deyir ki, heç olmasa bu balaca ayağa qalxsın sonra.\n- Yəqin ki, qız övladı arzulayırsınız.\n- Mən Allahdan hər zaman övlad istəmişəm, demişəm, Allahım mənə 5 uşaq ver, 5-i də qız olsun. Oğlan istəməmişəm. Bilmirəm niyə? Hər zaman qızlarım olmasını arzulamışam. Şükr Allahın məsləhətinə, oğlan verib. Bundan sonra Allah mənə 5 övlad versin, 5-i də qız.\n- Amma çoxları deyir ki, qız övladını saxlamaq asan deyil.\n- Heç də çətin deyil. Qız olan evdə ruzi-bərəkət, xeyir-dua əskik olmur. 3 qızı olan, onu böyüdüb boya-başa çatdran valideynlərin yeri cənnətlikdir deyirlər. İstəyirəm bir cənnət qazanım. Allah qismət etsə.\n- Çox vaxt çıxışlarınız qalmaqala səbəb olur. Sizcə, buna səbəb nədir, səmimiyyətiniz, emosionallığınız, yoxsa çılğın olmağınız?\n- Bilmirəm bu camaat nə istəyir? Bəziləri insanı ikiüzlü görmək istəyir. İnsan yalan danışsın, yalanlarla onu aldatsınlar. Bəziləri yalan danışana deyir “halaldır”, alqışlayır. Mənim də yalanla aram yoxdur. Nə var onu deyirəm. Kim necədirsə, onu üzünə deyirəm. Qoy indi onlar üçün pis olum, amma vaxtı gələndə desinlər ki, sağ olsun, heç olmasa sözünü üzümüzə deyirdi, filankəs kimi arxamca danışmırdı. Mən beləyəm, məni belə də qəbul etsinlər. Qəbul edən etsin, etməyənin canı sağ olsun. Mən xasiyyətimi dəyişə, çılğınlığımı ata bilmərəm, bu, mənim qanımdadır.\n- Bəs siz insanların səmimi və ya qeyri-səmimi olduğunu anlaya bilirsiniz?\n- O dəqiqə anlayıram. Bu mövzuda təcrübəm çoxdur. 36 yaşım var, uşaq deyiləm ki. Tutaq ki, kiminsə performansını bəyənmirəm. Məni məcbur edib bəyəndirə bilməzsən. İnsan var ki, onu ümumiyyətlə sevmirəm. Amma radioda ifasına qulaq asıram. İnsan kimi tərbiyəsizdirsə, bunun onun ifasına aidiyyatı yoxdur.\n- Bəs övladınız dünyaya gələndə Təranənin təbrikini səmimi qəbul etdiniz?\n- Övladım dünyaya gələndə təbrik edənlər hədsiz dərəcədə çox oldu. Amma dediyiniz təbrik haqqında danışmaq istəmirəm. O insandan mən heç nə gözləmirəm, nə təbrikini, nə də başsağlığını. Onunla bağlı danışmaq istəmirəm, çünki qalmaqal yaranır. Efirlərdə danışır, amma bu, mənə lazım deyil. Mənə lazımdır ki, yeni mahnılarımdan danışsınlar. Sənətimlə məşğulam. Bir məqsədim var - işləyim, pulumu qazanım, ailəmi dolandırım. Kim nə edir, nə etmir mənə maraqlı deyil. Ondan pislikdən başqa heç nə gözləmirəm. Pislik etməsin, yaxşılığı başına dəysin.\n- Bildiyimə görə, həyat yoldaşınız yaradıcılıqdan uzaq insandır.\n- Həyat yoldaşımın şou-biznesə aidiyyatı yoxdur. Ali savadlı xanımdır. 6 ildir birlikdəyik. Düzdür, artıq məndən sənətin bütün incəliklərini öyrənib. Məsələn, səsin qaçmağı necə olur, deton, falş, ürəklə oxuyur, ürəksiz oxuyur. Bunların hamısını bilir. O gün “O səsə Türkiyə”yə baxırdıq. Kimin xaric oxumağını, kimin oxumadığını məndən əvvəl deyir. Bunların hamısını duyur artıq. Onu həyat yoldaşı və balalarından başqa heç nə maraqlandırmır.\n- Siz də düşünürsünüz ki, qadın evdə oturmalıdır?\n- Əslində elə düşünürəm. Mənim xanımım işləməməlidir. Onun evdə oturmağını istəyirəm. Ötən gün dedi ki, iş təklif ediblər, icazə ver gedim işləyim. Soruşdum ki, nə qədər maaş alacaqsan? Cavab verdi ki, 550 manat. Dedim, mən 550 manatı sənə verirəm, otur evdə. İcazə vermirəm işləsin. Canım sağdır, Allah onların rüzisini mənə yetirir.\n- Söhbət təkcə maaşdan getmir. Xanımın ictimaiyyət arasına çıxması, bilik və bacarığını hansı yönəsə istifadə etməsi məsələsi var.\n- Lazım olan yerə mənimlə çıxır. Gözəllik salonuna gedir, geyimlərini alır, makiyajı, manikür, pedikürü yerində. Əgər hansısa söhbəti eşitmək istəyirsənsə, istənilən gözəllik salonuna getmək kifayətdir. Bütün şəhərin dedi-qodusu, söhbətləri orada olur. İndi bütün söhbətlər gözəllik salonlarında gedir, heç televiziyaya baxmaq lazım deyil. Otur salonda hamı haqqında hər şey eşidəcəksən. Ona işləmək lazım deyil, niyə başın yorsun ki? Qoy uşaqları ilə başını qatsın.\n- Hansı ixtisas üzrə ali təhsil alıb?\n- Xəzər Universitetinin jurnalistika fakültəsini bitirib. Hərdən saytlarda işləmək istədiyini deyir. Televiziyada olan dostlarımız iş təklif edirlər. İmtina edirəm. Demişəm ki, bu sferadan uzaq olacaqsan, sənlik deyil. Çox saf, məsum insandır. Onu gətirib qoyaq sizin işin qarşısına, yolu tapıb evə gedə bilməyəcək, oturub ağlayacaq. Şəhəri tanımır. Soruşmaz ki, hara necə getmək olar. Qapalı ailədə böyüyüb. Qayınatamla qaynımın zəhmi çox ağırdır. Mən onların yanında çox rahatam. Hərdən mənə deyirlər ona çox sərbəstlik verirsən, belə olma. “Qadındır, evdə oturmalıdır” fikri ilə də razı deyiləm. Qadın əsir deyil, əsarət altında yaşamağa gəlməyib. Qadının qədrini bilmək lazımdır. Xüsusən də qarşına çıxan insan səni sevirsə, hörmət edirsə, sən get qıraqda ona xəyanət elə, gözün başqasında olsun, qətiyyən olmaz. Belə şeylərdə yoxam. 6 ildir ailəliyik. Bir dəfə də olsun xanımımı başqa xanıma dəyişməmişəm. Ürəklə deyə bilərəm ki, heç vaxt ona xəyanət etməmişəm. Onun sevgisinin qarşısında acizəm. Onun mənə olan sevgisi, mənim ona olan sevgimdən çoxdur. O, məni aşırı dərəcədə sevir. Amma mən sərhədlə sevirəm. Ona deyirəm ki, bu aşırı dərəcə sevgi bir gün sənə problem yaradacaq, özünü mənə həsr etmə, özünə də zaman ayır. O, bütün günü məni əzizləməyi xoşlayır, “başına dönüm, qurban olum, ordan oturma-burdan otur” deyir. Mən o cür qayğı görməmişəm. Onun qayğısından zövq qalıram. Amma arada sıxılıram ki, ay bala, imkan ver nəfəs alım, bu qədər də olmaz. Bu sevginin qarşısında da ona söz vermişəm ki, nə qədər bir yerdəyik səni heç bir xanıma dəyişmərəm. Bu 6 ildə bir qadın çıxıb deyə bilməz ki, Kərim mənimlə oturub-durub.\n- Yəqin ki, bu sevginin içərisində qısqanclıq da var?\n- Dəhşətli dərəcədə qısqanır. Məni o qədər qısandı ki, əsəbdən zob xəstəliyi tapdı. Bir il yarım onu müalicə etdirdik. Efirdə oxuyuram hansısa bir xanımla oynayıram, bu, artıq onun üçün böyük problemdir. Niyə o xanımla oynadın? Efirdə oxuyanda istər-istəməz obraza girirsən, deyir, obraz filan olmaz, məgər o mahnını onun üçün oxuyursan? Gördüm ki, bu gedişlə qız intihar edə bilər.\n- Bəlkə özünüz də şou-biznesin içərisində olduğunuz və birinci həyat yoldaşınız da bu sahədən olduğu üçün xanımınızı bu aləmdən uzaq tutursunuz?\n- Qətiyyən belə deyil. Şou-biznes aləminə pis baxmıram. Hər sənətdə pis və yaxşı insanlar var. Pisə görə yaxşıların adı çıxmamalıdır. Biri pisdirsə, hamıya pis demək doğru deyil. Meşə çaqqalsız olmaz. Şou-biznesdə başqa bir xanım qarşıma çıxsaydı, xasiyyətimiz uyğun gəlsəydi, ailə qurardım. Şou-biznesdə ailəli, uşaqlı o qədər xanımlar var ki. Sadəcə mənim qarşıma o çıxdı və buna çox sevinirəm.\n- Heç tanışlığınızdan bəhs etmədiniz. Bir-birinizi hardan tanıyırdınız?\n- Biz 25 il qonşu olmuşuq. Bizdən yuxarı mərtəbədə qalırdılar, həm də ailəvi dost olmuşuq. Ailədə 4 bacı, 1 qardaşdılar. Bacılarına “bacı” deyə müraciət edirdim. Qaynımla da dost olmuşuq. Məhləmizdə təkcə onunla səmimi münasibətimiz olub. Amma qəribəsi budur ki, həyat yoldaşımla heç vaxt münasibətimiz olmayıb. Biz bir-birimizə nifrət etmişik. O, evdən çıxanda bizim qapıdan keçirdi. Görəndə ki, qapıdan keçir evdən çıxmırdım. O da görürdü ki, mən çıxıram geri qayıdırdı. Bir-birimizə qarşı antipatiyamız olub. Sonra necə oldu münasibətimiz yarandı və evləndik hələ də başa düşmürəm (gülür). Bir-birinə nifrət edən insan bir-birinə necə bağlandı anlamıram.\n- Bəlkə hansısa məqam və ya hadisə bu sərhədləri qırdı?\n- Boşanmışdım, 2 il keçmişdi. Bir il İstanbulda yaşadım, sonra 5-6 ay Sankt-Peterburqda qaldım. Bura qayıtdım. Sonra yenidən İstanbula getməyə hazırlaşırdım. Anam gəldi, dedi, ay Kərim, sən hələ çox gəzəcəksən orda-burda? Bu qədər olmaz, evlənməlisən. Cavab verdim ki, indən sonra qız axtaran deyiləm. Qayıtdı ki, gəl filankəsin qızını sənə alaq. Söhbət də həmin nifrət etdiyim qızdan gedir. Dedim ana, sən onlardan soruşmusan? Cavab verdi ki, birinci mənim razılığımı almaq istəyir. Eyni zamanda qarşıma 3 qız şəkli qoydu. Şəkildəki xanımların heç birini bəyənmədim, çünki yaşları az idi. Mən də əmin idim ki, qonşumuzun qızı qəti olaraq “yox” deyəcək. Ona görə də əminliklə dedim ki, get de. Özüm də İstanbula hazırlaşdım. Sadəcə anamın ürəyi rahat olsun deyə, qonşuya deməyinə razı oldum. Mənə anamın “yox” cavabı eşitməyi lazım idi. Əmin idim ki, boşanmış bir oğlana qız verməzlər, üstəlik də qızın məndən zəhləsi gedir. Qardaşım da anamın təklifini eşidən kimi qıza sms yazdı ki, bizim gəlinimiz olarsan? Qardaşım o evin uşağı kimidir. Qız şoka düşüb, cavab verməyib. Anam gedib, deyib, qızı Kərimə istəyirik. Deyiblər ki, fikirləşib cavab verərlər. Mən də gördüm nə “hə”, nə “yox” cavabı verirlər, çıxıb getdim İstanbula. Bir aydan sonra qayıtdım. Qayınanam qızları ilə bizə gəlmişdi. Anama dedi ki, ay Rübabə, bəs sən gəldin bir söz dedin getdin, niyə maraqlanmırsan? Anam da onlardan xəbər gözlədiyini dedi. Qayınanam dedi ki, biz qızı Kərimə verməyə razıyıq. Bunu eşitdim və əhvalım korlandı. Sonra necə oldusa bir də baxdım ki, bir-birimizi sevirik. İndi çox xoşbəxtəm. Tayın tayını tapması çox qəliz məsələdir. Sadəcə mənim qarşıma bu Təranə çıxmalı idi.\n- İki eyni adlı xanımın qarşınıza çıxması sizin üçün nəsə bir işarədirmi? Buna təsadüf demək olarmı?\n- Mənim qarşıma bu Təranə çıxmalı idi. Alın yazımda Təranə yazılıb. Amma bu alın yazısı həyat yoldaşım olan indiki Təranədir. Sadəcə səhvən o biri Təranə çıxmışdı qarşıma. O biri mənim həyatımın ən böyük səhvidir.\n- Bildiyimə görə, qayınatanız da sizə ev bağışlayıb.\n- İki otaqlı evim var, onu da atam verib. Qayınatam da “Tarqovı”da ev verib. Orada yaşamırıq. Çünki maşın saxlamaq problemi var. 36 ildir atamın 2 otaqlı evində yaşayıram. İndi yaşadığımız evdə maşını düz qapıda saxlayıb girirəm evə. Amma “Tarqovı”dakı evə getmək üçün gərək neçə kilometr uzaqda saxlayım. Mən də tədbirlərə, məclislərə, efirlərə gedirəm. Geyinib evdən maşına, maşından evə getmək çətin olur.\n- Ofisə daxil olanda ətrinizin qoxusu hər yana yayıldı. Kərim üçün baxımlı kişi necə olmalıdır?\n- Baxımlı kişi dəblə geyinən kişi deyil. Görürsən ki, çox gözəl geyinib, amma üfunət iyi verir. Heç olmasa antipresperant istifadə edin də. Sadəcə gigiyenik qaydalara əməl etməlisən. Mən hər gün yuxudan oyanıram və iki dünya bir olsa da duş almalıyam. İnsan necə həftədə bir dəfə, 3 gündə bir dəfə çimə bilər? Efirə gedirsən, görürsən çox zövqlə geyinib, amma yanından keçəndə tər iyi verir. Baxımlı kişi siyahısına çox müğənnilərin adını sala bilmərəm. Baxımlı olmaq başqadır, zövqlə geyinmək başqa. Saçın, dırnaqların, gigiyenik təmizliyin yerində olmalıdır. Bir də görürsən kiminləsə danışırsan ağzından iy gəlir. Diş sürtmək çətindir? Saqqız çeynə. Özümü baxımlı hesab edirəm. Hər gün paltarlarımı dəyişirəm. Evdə mənim paltarlarımdan çox yuyulan paltar yoxdur. Uşaqdan çox mənim paltarım çıxır.\n- Gözəllik salonlarına gedirsiniz?\n- Yalnız saç düzümümə görə. Amma kosmetoloqa getmirəm. Gedənlərə isə pis baxmıram. Manikür-pedikür etmirəm. Ona görə yox ki, bunlar qadına məxsusdur. Ona görə ki, sadəcə olaraq xəstəliklər çox yayılıb, gigiyenik baxımdan qorxuram. Özüm edirəm. Kişi ilə qadın seçilməlidir, ya yox? Mən də manikür-pedikür edim, qadın da? Mənim özəlim harada olacaq? Kişi kobud olmalıdır, nərmənazik yox. Kişinin danışığı, davranışı əlinin ağırlığı olmalıdır. Kişi nədir, manikür-pedikür nədir?\n- Bir çoxları qüsurlarını aradan qaldırmaq üçün plastik əməliyyat etdirir. Buna da münasibətiniz pisdir?\n- Qüsur düzəltməyə pis baxmıram, amma dini baxımdan qəbul etmirəm. Allah səni necə yaradıbsa, elə qalmalısan. Ancaq əgər insan burnunun yekəliyi, ya xalı və ya üzündə başqa bir qüsurla kompleks keçirirsə, onu aradan qaldırmaq olar. Bütün günü gözəllik salonlarında olan kişilərə metroseksual kişi deyillər. Onlar botosk etdirirlər, dodaqlarını şişirdirlər. Bu, artıq aşırı dərəcədir. Mən hər şeyə normal baxıram. Amma özüm etmirəm. Eliyir, yaraşırsa, etsin. Özü bilər. Qınamıram heç kimi.\n- Səhnə tələb etsə, siz də estetik-plastik əməliyyata və ya digər kosmetoloji prosedurlara üz tutarsınız?\n- Hələ ki, ehtiyacım yoxdur, heç istəmirəm də. Sənət aləmində 28 yaşı olan botokslu kişi tanıyıram. Botoks əlindən üz-gözündə yer yoxdur. Başa sala bilmirəm ki, o botosk əriyib gedəcək üzün sallanacaq.\n- Saçlarınız ağarsa, 10 ildən sonra rəng qoydurarsınız?\n- Məncə bunu edərəm. Bütün xanəndələrimiz saçlarnı rənglədir, 99 faizinin saçı qara saç rəngidir. Buna normal baxıram.\n29-01-2018, 11:42 "Teleqüllə"də sürüşmə sahəsində vəziyyət açıqlandı\n22-02-2018, 22:12 Azərbaycanda Youtube bağlanmalıdır?\n18-03-2017, 14:19 Artıq bulvarda pulsuz Wi-Fi var - ŞAD XƏBƏR\n30-09-2016, 01:02 Qadınların cinsi həyatını yaxşılaşdırır: vagina estetikası nədir?\n8-09-2015, 14:07 İlham Əliyev San-Marinonun XİN başçısını qəbul etdi\n9-02-2018, 15:52 Məhkəmə Əfqan Muxtarlının şikayətinə baxacaq


"Türkiyəni Gülənə vermək istəyirlər" -\n16:32 08 İyun 2018 Oxunub : 1348\n“Sözdə millətin ittifaqı kimi ortaya çıxanlara, cümhuriyyətin ittifaqına xələl gətirmək istəyənlərə 24 iyunda dərslərini verəcəyik”.\nAzVision.az xəbər verir ki, bu sözləri Türkiyə prezidenti Rəcəb Tayyip Ərdoğan bu gün Nevşəhərdəki Atatürk bulvarında çıxışı zamanı deyib. Xalqa səslənən Ərdoğan, Türkiyənin rifahı və regionun sabitliyi üçün onların Ədalət və İnkişaf Partiyasına səs vermələrini istəyib.\n“Müxalifət guya 24 iyun seçkilərindən sonra ölkədə keçmiş sistemə qayıdacaqlarını deyir. Amma 16 apreldə millətin ortaya qoyduğu güclü iradəni yox saymaq üçün müxalifət öz təbirincə kampaniya aparır. Millətin əlindən prezident seçmək səlahiyyətini almaq üçün bağlı qapılar arxasında çirkli işlər çevirirlər”ş\nƏrdoğan xüsusilə vurğulayıb ki, Türkiyəni qızıl sinidə Pensilvaniyadakı şarlatana (Fətullah Gülən) təqdim etmək istəyirlər. Şarlatan nə deyirsə, Kılıçdaroğlu və Məhərrəm İncə də eyni şeyləri söyləyir.\nƏrdoğan onu da bildirib ki, Türkiyəni rahatsız edənlərə qarşı həmişə mübarizə aparacaqlar. Hətta lazım olacaqsa, Sincar və Qəndilə də gedəcəklər.


Azərbaycanlı qadın sərhədi keçməyi gözləyərkən uşaq doğub\n20:06 08.06.2020 Qısa URL\nAzərbaycanlılar vətənlərinə qayıtmaq icazəsini gözləməkdən yorulublar və yaranmış vəziyyətə görə etiraz etməyə başlayıblar. Dərbənd rayon administrasiyasından xahiş edirlər ki, onların tezliklə evə qayıtmasına kömək etsinlər\nBAKI, 8 iyun — Sputnik. Hazırda Dərbənd rayonunda sərhəddə yeni dəhlizin açılmasını səbirsizliklə gözləyən 873 Azərbaycan vətəndaşı var. Sərhədlər koronavirus pandemiyası səbəbindən bağlı olduğundan, onlar vətənlərinə dönə bilmirlər. Bu barədə Sputnik Azərbaycan-a Dərbənd rayonu rəhbərinin vəzifəsini icra edən Fuad Şüküroviç Şıxıyev məlumat verib.\nQeyd edək ki, koronavirusun yayılmasının qarşısını almaq məqsədilə, Azərbaycan və Rusiya hakimiyyəti 25 mart 2020-ci il tarixindən etibarən "Tahırkənd – Qazmalar" (Dağıstan) - "Xanoba" (Azərbaycan) sərhəd-keçid məntəqəsinin müvəqqəti bağlanması haqqında qərar qəbul ediblər.\nNəticədə, vətənə gəlmək ümidi ilə sərhədlərə yaxınlaşan azərbaycanlılar Dərbənd rayonunun ərazisində toplaşmağa başlayıblar.\n“İnsanların böyük axını nəticəsində Dərbənd rayon icra hakimiyyəti 350 nəfərlik çadır şəhərciyi quraraq adamları oraya yığmağa başlayıb. Gələn azərbaycanlıların digər hissəsini yerli rəhbərlik mehmanxanalarda və pansionatlarda yerləşdirib. Bundan başqa, Kullar kəndində 120 nəfərə yaxın insanın olduğu icazəsiz düşərgə meydana gəlib. Burada müvəqqəti məskunlaşan insanlar başqa yerə, rəsmi düşərgə və ya mehmanxanalara köçməkdən qəti şəkildə imtina edirlər. Bu yolla onlar yaranmış vəziyyətdən narazılıqlarını nümayiş etdirir, tezliklə vətənə dönməyi tələb edirlər”, - deyə Şıxıyev bildirib.\nRayon administrasiyasının rəhbərinin sözlərinə görə, 50-60 nəfərlik bir qrup azərbaycanlı icazəsiz düşərgədə aclıq aksiyası elan edib. Onlar meydançada üç-dörd saatdan bir bir-birini əvəz edən aksiya təşkil ediblər. Bu adamların bəziləri apreldən Azərbaycana gəlməyə çalışırlar. Aclıq elan etmələrinə baxmayaraq, yerli hakimiyyət orqanları onları su və qida ilə təmin edir.\n"Son üç ayda Azərbaycan tərəfi öz vətəndaşlarını cəmi üç dəfə qəbul edib. İlk dəfə 120 nəfər, ikinci 131 və sonuncu dəfə 122 nəfər. Məsələ burasındadır ki, sərhəd açılan və yüzdən artıq insan sərhədi keçən kimi, onların yerinə Rusiyanın hər yerindən iki yüzə yaxın adam Dərbəndə gəlir və onlar da ümid edirlər ki, sərhədi keçə bilərlər. Ancaq Azərbaycan tərəfi müəyyən limit müəyyən edir. Hamısını birdən götürmək mümkün deyil”, - məmur əlavə edib.\nİyunun 8-də Dərbənd rayon administrasiyasına 60 nəfər Azərbaycan vətəndaşı gəlib. Onlar yerli hakimiyyət orqanlardan onlara aqibətləri ilə bağlı bir söz demələrini xahiş ediblər. Dərbənd administrasiyası isə Azərbaycandan xahiş edir ki, iki həftədə bir dəfə yüz yox, üç yüz vətəndaşını qəbul etsin. Bu, yerlərdə vəziyyəti sabitləşdirməyə kömək edərdi.\nRespublika vətəndaşlarını hər gün təmin etmək çətindən də çətin olur. Şıxıyevin sözlərinə görə, onların yaşayışına hər gün təxminən 100 min rubl xərclənir. Bu pulu yerli sahibkarlar verirlər. Onlar onsuz da iqtisadi böhran dövründə xeyli ziyan çəkirlər. Otellər hər gün qalmaq və yemək üçün bir adam başına 300-600-650 rubl hesab təqdim edirlər. Bir həftə əvvəl yerli iş adamlarından biri bu hesabları ödəməyə kömək edib. O, Azərbaycan vətəndaşlarının yaşaması üçün bir milyon rubl pul xərcləyib.\nDərbənddə olan bütün azərbaycanlılar COVİD-19 testindən keçiriliblər. Nəticədə, həkimlər 13 nəfərdə koronavirus aşkar ediblər. Onları yerli xəstəxanaya yerləşdiriblər. Bundan başqa, düşərgələrdə və mehmanxanalarda uşaqlı qadınlar da var.\nBu günlərdə vətənə yola salınmasını gözləyən hamilə qadın uşağını Dərbənddə dünyaya gətirməli olub. Hazırda o, yeni doğulmuş körpəsi ilə birlikdə xəstəxanadadır. Ana və körpənin vəziyyəti sabitdir. Yerli hakimiyyət orqanları qadın və uşağı lazım olan hər şeylə təmin ediblər.\n"Üç göndəriş zamanı biz qadınlar və uşaqlara diqqət yetirdik. Buna görə də burada qadınlar çox azdır. Amma mən bilirdim ki, sərhədə sonuncu dəfə getdiyimdə orada bir hamilə qadın vardı. O, üç gün əvvəl bizdə uşağını dünyaya gətirdi. Onda onu buraxmadılar. Bundan başqa, orada üç uşağı olan qadın var. Onu da Azərbaycan tərəfinə buraxmayıblar. Biz onları mehmanxanaya yerləşdirdik. Qadınlar hər gün öz maşınları və yolüstü nəqliyyatla sərhədə gəlirlər", - deyə Şıxıyev bildirib.\nDərbənd rayon administrasiyası hər saat növbəti - sayca dördüncü dəhlizin təşkili ilə bağlı Azərbaycandan məlumat gözləyir.\nAzərbaycan Respublikası Nazirlər Kabineti yanında koronavirusla mübarizə üzrə yaradılmış Operativ Qərargahdan daha əvvəl də bildirilib ki, bütün həmvətənləri eyni anda qəbul etmək mümkün deyil. Onlar karantindəki boş yerlərin sayından asılı olaraq qruplar şəklində qəbul edilirlər. Oraya insanlar respublikanın digər əhalisinin təhlükəsizliyi nəzərə alınmaqla yerləşdirilirlər. İki həftə ərzində həkimlər gələnləri yenidən testdən keçirir və onların sağlamlıq vəziyyətini müşahidə edirlər. Yalnız bu proseduru keçdikdən sonra xaricdən gələnlər öz yaxınlarının yanına gedə bilərlər.\nKoronavirusdan daha beş nəfər itirdik


"Edge gel gecikdirici" satisi Bakida\nElan nömrəsi: 533887\nBitki terkibli bu gelin is tifadesinden sonra siz rahatlıqla partnyorunuzu razı sala bi lərsiniz. Əlaqədən 15 dəq əvvəl işlətməklə siz 20-25 dəqiqə müddəti uzada bilərsiniz. Effektini 3 saat saxlayır. Ən əsas ı qadınçün hec bir zərəri yoxdur.En Esasi Firmanin ve bizim Qarantiyamiz altındadir. Istifadədən sonra Effekti gorulmezs e 1 həftə içində geri qaytarmaq və pulu tam təhvil almaq müm kündür. (sadece bizde) Qarantiya Verməyen,Məhsulunu tanimaya n şəxslərə Güvənməyin və Effektsiz,ucuz, əldə düzəlmə mehsul lara aldanmayin.\nBaxılıb: 111 , Tarix: 12.03.2020 Göndər\n1+ Qan lazımdı\nev alqi satqisi ev elanlari ünvan.az kondisoner ustasi kohne tikili samsun galaxy note 5 nin qiymeti turba az masinlar lalafo.heyet evler satilan evler stol stul kombi ustasi kondisioner ustasi kurslar qazanlari aliminum qazanlar duraliminum qazanlar en ucuz telfon lalofa.az masin tezbazar.az


Tecili Satilir.. Sabuncu r .nu Mawtaga qesebesi... Sentirde duz rahat marketi / Azerbaycan / köhnə tikili ev alqi satqisi / ev alqi satqisi,kiraye evler,ev elanlari, dasinmaz emlak\n1 otaq, köhnə tikili ev alqi satqisi #25789 *\nSabuncu r .nu Mawtaga qesebesi...\nSentirde duz rahat marketin yaxinligi...\n3 mertebeli binanin 3cu mertebesi ...\nSahesi 20 kvm (1 Otagli Menzil)\nQiymetde cuzi razilawmag olar ...\nÜnvan:Sabuncu R.nu. Mashdaga Qesebesi.\nXətai rayonu Köhnə Günəşli qəsəbəsi, Gen. Mehmandarov küçəsində LENİNQRAD layihəli 9 mərtəbəli binanın 5-ci mərtəbəsində, sahəsi 100 kv.m. olan 4 otaqlı orta blokda yerləşən mənzil satıllır. Mənzilin 2 otağı yarimşıq işləri qalıb. Su-qaz-işıq daimi...\nGenclik mst Ceyhun Hacibeyli kuc. 9 mertebeli binanin 8 -ci mertebesinde 3 otaq sahesi 90 kvm daimi qazi suyu işiqi və mərkəzi isitməsi olan, her bir sheraitli, eshayali (soyuducu, tv, paltaryuyan) , normal temirli mənzil tələbə qizlara və ailəyə kir...


NATO da Azərbaycanın 8 hərbçini Ermənistana qaytarmasına münasibət bildirdi – İstiqlal.az\nAna Səhifə/Redaktorun seçimi/NATO da Azərbaycanın 8 hərbçini Ermənistana qaytarmasına münasibət bildirdi\nNATO da Azərbaycanın 8 hərbçini Ermənistana qaytarmasına münasibət bildirdi\n07 Fevral 2022 18:54\nNATO-nun Cənubi Qafqaz və Mərkəzi Asiya üzrə xüsusi nümayəndəsi Xavyer Kolomina Azərbaycanın 8 hərbçini Ermənistana qaytarmasına münasibət bildirib. O, rəsmi Bakının bu addımını müsbət qiymətləndirib. Bu barədə X.Kolomina tviter səhifəsində yazıb.\n“Doğrudan da, yaxşı xəbərdir. NATO həm Ermənistan, həm də Azərbaycan ilə tərəfdaşlığı yüksək qiymətləndirir və onların münasibətlərinin normallaşmasına tərəfdardır ki, bu da regionda sabitliyin və rifahın artmasına töhfə verəcək”.\nQeyd edək ki, Azərbaycan humanizm prinsipini rəhbər tutaraq, 7 fevral 2022-ci il tarixdə 8 nəfər erməni əsilli hərbi qulluqçunu Ermənistan tərəfinə qaytarıb. Həmin şəxslərin bir qismi 2021-ci ilin 16 noyabr tarixində Ermənistan Silahlı Qüvvələrinin dövlət sərhədinin Kəlbəcər rayonu istiqamətində törətdiyi təxribatın qarşısı alınarkən saxlanılan hərbi qulluqçulardır.\nGürcüstan XİN: “Belarus Abxaziya və Tsxinvalini tanıya bilməz”\nCavanşir Feyziyev təhqirlərlə dolu yazısını sildi


Prokurorluğa olan dövlət qayğısı qanunçuluğun möhkəmləndirilməsini şərtləndirir.\nAzərbaycan xalqının ümummilli lideri Heydər Əliyevin xalqın israrlı tələbi ilə növbəti dəfə hakimiyyətə qayıdışından sonra ölkəmizdə bütün sahələrdə köklü islahatlar həyata keçirildi. Ulu öndərin təşəbbüsü və rəhbərliyi ilə həyata keçirilmiş fundamental islahatlar sayəsində sürətlə qüdrətlənən ölkəmizdə paralel olaraq hüquq sahəsində də əsaslı islahatların aparılmasına zəmin yarandı. Bu sahədə aparılan islahatlarda müdrik rəhbərin 9 avqust 1994-cü il tarixli «Cinayətkarlığa qarşı mübarizənin gücləndirilməsi, qanunçuluğun və hüquq qaydasının möhkəmləndirilməsi tədbirləri haqqında» Fərmanı xüsusi əhəmiyyət kəsb etmişdir. Qeyd olunan istiqamətdə səmərəli fəaliyyət, o cümlədən adıçəkilən fərmanın uğurlu icrası hüquq-mühafizə orqanlarının cinayətkar təzahürlərə, xüsusən də, mütəşəkkil cinayətkarlığa, korrupsiyaya, terrorizmə, narkotik vasitələrin və psixotrop maddələrin qanunsuz dövriyyəsinə qarşı səfərbər olunması və “cəzanın labüdlüyü” prinsipinin reallaşması ilə nəticələndi.\nMəlum olduğu kimi, müstəqilliyin ilk illərində ictimai münasibətlərin əhəmiyyətli dəyişməsi yeni qanunların qəbul edilməsini zəruri etsə də, bu prosesin qısa bir zamanda və ələlxüsus da əlverişsiz ictimai-siyasi bir şəraitdə baş tutması mümkün olmadığı üçün, müvəqqəti olaraq əvvəlki qanunlardan istifadə edilməsi labüd olduğundan, 18 oktyabr 1991-ci il tarixdə qəbul edilmiş “Azərbaycan Respublikasının dövlət müstəqilliyi haqqında” Konstitusiya aktının 4-cü maddəsində müvafiq qanunlar qəbul edilənədək keçmiş SSRİ qanunlarının respublikanın suverenliyinə və ərazi bütövlüyünə zidd gəlməyən həddə Azərbaycan Respublikasında qüvvəsini saxlamasına dair müddəalar təsbit edilmişdir. Məhz ulu öndər Heydər Əliyevin təşəbbüsü və rəhbərliyi ilə hüquqi, demokratik, dünyəvi dövlət quruculuğu yolu ilə irəliləyən müstəqil Azərbaycanda vətəndaş cəmiyyətinin formalaşması, insanların azad yaşaması, qanunun aliliyinin təmin edilməsi üçün ən yüksək tələblərə cavab verən normativ-hüquqi baza yaradıldı. Ümummilli lider Heydər Əliyevin hüquqi dövlət quruculuğunda ən böyük xidmətlərindən biri olan müstəqil respublikamızın ilk Konstitusiyasının demokratik meyarlar və ümumbəşəri prinsiplər əsasında hazırlanmasını təmin etməsi, ümumxalq səsverməsi yolu ilə qəbul olunması üçün təşəbbüs göstərməsi hüquqi islahatlara hərtərəfli dəstək olmuşdur. Təsadüfi deyil ki, bu ali qanun xalq arasında “Heydər Əliyev Konstitusiyası” adlandırılır. Müstəqil Azərbaycanın 12 noyabr 1995-ci il tarixdə ümumxalq səsverməsi yolu ilə qəbul olunmuş ilk Konstitusiyası ölkənin gələcək inkişaf prioritetlərini müəyyənləşdirməklə bərabər, demokratik-hüquqi dövlət və vətəndaş cəmiyyəti quruculuğunun təməlini qoydu. Müstəqil Azərbaycanın ali qanununda ilk dəfə olaraq ölkəmizin məhkəmə hakimiyyəti sistemində prokurorluğun layiqli yerinin müəyyənləşdirilməsi, onun statusu, təşkili və fəaliyyət prinsipləri, səlahiyyət dairəsi və vəzifələrinin qanunvericilik qaydasında təsbit edilməsi də ümummilli lider Heydər Əliyevin bilavasitə tapşırıq və göstərişlərinin icrasının nəticəsi idi. Ulu öndərin təşəbbüsü və şəxsi nəzarəti ilə insan hüquq və azadlıqlarının qorunması sahəsində mühüm hüquqi aktlar qəbul edildi, respublikamız müxtəlif beynəlxalq konvensiya və sazişlərə qoşuldu, qanunvericilik, icra və məhkəmə hakimiyyətinin qarşılıqlı fəaliyyətinin təmin edilməsi məqsədi ilə silsilə tədbirlər həyata keçirildi. Görülən böyük işlər sırasında müdrik lider Heydər Əliyevin 21 fevral 1996-cı il tarixli Sərəncamı ilə yaradılmış Hüquq İslahatları Komissiyasının fəaliyyətini də xüsusi vurğulamaq lazımdır. Yeni ictimai münasibətlərə uyğun Cinayət, Cinayət-Prosessual, Mülki, Mülki-Prosessual, İnzibati Xətalar, Cəzaların İcrası, Əmək və digər məcəllələrin qəbulu isə respublikamızda bu sahədə atılan addımların qətiyyətini daha da artırdı.\n1993–cü ilin iyun ayından ölkəmizdə ölüm cəzasının icrasına moratorium qoyulması, daha sonra onun tətbiqinin məhdudlaşdırılması, 10 fevral 1998–ci il tarixdən Şərqdə ilk dəfə olaraq ölkəmizdə bu cəza növünün ləğv edilməsi-fəlsəfi, hüquqi düşüncələrə, dərin elmi təhlilə, dünya təcrübəsinə və reallığa əsaslanan bu tarixi addım humanizm, insanpərvərlik, ədalət və insan hüquqlarına hörmət kimi yüksək amallarla yaşayan ulu öndərin gələcək nəsillərə misilsiz töhfəsi oldu. Ulu öndərin 3 fevral 1998–ci il tarixli müraciətində deyilirdi: “Mən cinayət–hüquq siyasətini hərtərəfli təhlil edərək ədalət, azadlıq, humanizm və insanpərvərlik kimi yüksək ideyalara sadiq qalaraq ölkəmizdə ölüm cəzasının ləğv edilməsi qənaətinə gəlib bu tarixi bəyanatı vermişəm”. Ölüm cəzasının ləğvi Azərbaycanın hüquqi–demokratik dövlət quruculuğu yolunda olmasının növbəti təzahürü idi.\nAzərbaycan Prezidenti yanında Əfv Komissiyasının yaradılması və əfvetmə institutunun bərpası isə aparılan humanist siyasətin bariz nümunəsi idi. Yerigəlmişkən qeyd olunmalıdır ki, 1995-2003-cü illərdə ümummilli lider Heydər Əliyevin imzaladığı 32 əfv fərmanı ilə üç mindən artıq məhkum azadlığa buraxılmış, eyni zamanda onun təşəbbüsü ilə həmin dövrdə qəbul edilmiş “Amnistiya haqqında” Milli Məclisin yeddi qərarı 60 min nəfərdən artıq şəxsə şamil olunmuşdur.\nSirr deyil ki, Azərbaycan Respublikası Prokurorluğunun dövlətçiliyimizin və xalqın maraqlarına, qanunun aliliyinin təmin edilməsinə və insan hüquqlarının müdafiəsinə xidmət edən sivil və demokratik qurum kimi formalaşması, onun fəaliyyətinin hərtərəfli təminatı üçün qanunverici və maddi-sosial bazanın yaradılması da ulu öndərin prokurorluqla bağlı həyata keçirdiyi ardıcıl və çoxşaxəli islahatlar, prokurorluğa göstərdiyi böyük dəstək və qayğı sayəsində mümkün olmuşdur.\nHər kəsə, o cümlədən hər bir prokurorluq işçisinə məlumdur ki, prokurorluq orqanlarında aparılan hərtərəfli islahatların ilkin əsasını və qanunvericilik bazasını dahi rəhbərimizin təşəbbüsü əsasında 12 noyabr 1995-ci il tarixdə ümumxalq səsverməsi yolu ilə qəbul edilmiş müstəqil Azərbaycan Respublikasının ilk Konstitusiyası təşkil etmişdir. Yeni qəbul edilmiş Konstitusiya ölkənin gələcək inkişaf prioritetlərini müəyyənləşdirməklə, insan hüquq və azadlıqlarının təminatını dövlətin ali məqsədi kimi ön plana çıxarmaqla yanaşı, Azərbaycan Respublikasında dövlət hakimiyyətinin hakimiyyətlərin bölünməsi prinsipi əsasında təşkil edildiyini özündə dəqiq əks etdirdi. Ali qanunumuzda ilk dəfə olaraq respublikanın dövlət quruluşu sistemində prokurorluğun layiqli yeri müəyyənləşdirilmiş, məhkəmə hakimiyyəti sisteminə daxil edilən prokurorluq orqanlarının statusu, təşkili, fəaliyyət istiqamətləri, səlahiyyət dairəsi və vəzifələri qanunvericilik qaydasında təsbit edilmişdir. Ulu öndər Heydər Əliyevin qanunvericilik təşəbbüsü əsasında 7 dekabr 1999-cu il tarixdə “Prokurorluq haqqında” Azərbaycan Respublikası Qanununun qəbul edilməsi isə qarşıda duran vəzifələrin uğurla həyata keçirilməsinə imkan yaratmaqla bərabər, prokurorluq orqanlarının daha da demokratikləşməsini, qanunçuluğun və insan hüquqlarının aliliyinin real təminatçısına çevrilməsini təmin etmişdir. Bundan sonra, Beynəlxalq hüquq normalarına, demokratik prinsiplərə və milli ənənələrə uyğun hazırlanmış “Prokurorluq orqanlarında qulluq keçmə haqqında”, “Prokurorluq işçilərinin xidməti vəsiqəsi haqqında”, “Prokurorluq orqanları işçilərinin fərqlənmə nişanları və xüsusi geyim forması haqqında”, “Prokurorluğun rəsmi emblemi haqqında” Azərbaycan Respublikası Qanunlarının və digər normativ-hüquqi aktların qəbul edilməsi nəticəsində prokurorluğun fəaliyyətinin hüquqi tənzimlənməsi prosesi dövrün tələblərinə və beynəlxalq standartlara cavab verən səviyyəyə yüksəlmişdir.\nAzərbaycan Prokurorluğu bir əsrə yaxın müddət, 80 il ərzində dövlətin etibarlı dayaqlarından biri kimi fəaliyyət göstərsə də, prokurorluq işçilərinin peşə bayramının qeyd edilməsinə dövlət tərəfindən heç bir təşəbbüs göstərilməmiş, bununla əlaqədar hər hansı rəsmi tədbir görülməmişdir. Ümummilli lider Heydər Əliyevin 17 iyul 1998-ci il tarixli Sərəncamı ilə hər il 1 oktyabr tarixinin prokurorluq işçilərinin peşə bayramı kimi qeyd olunması təkcə tarixi reallığın bərpa olunması deyil, həmçinin hakimiyyət orqanları sırasında xüsusi yeri olan prokurorluğun roluna rəsmi münasibətin və dövlət qayğısının yüksək səviyyədə təzahürü olmuşdur.\n28 noyabr 1998-ci il tarixdə Prokurorluq orqanlarının 80 illik yubileyinə həsr olunmuş təntənəli yığıncaqda ulu öndərin prokurorluğun fəaliyyətini istiqamətləndirən: “...Azərbaycan Prokurorluğunda sağlam mənəvi mühit yaratmaq lazımdır. Sağlam mənəviyyat hər bir prokurorluq işçisi üçün, qanun keşiyində duran bizim hər bir məmurumuz üçün əsas meyar olmalıdır. Əgər bu yoxdursa, o insan nə qədər yaxşı işləyirsə işləsin, bizim tələblərimizə cavab verə bilməyəcəkdir, bizim tələbimiz isə qanundur, qanunun aliliyidir, mənəviyyatın da hamısı qanunun içərisindədir. Prokurorluq peşəsi ağır, çətin peşədir, amma, eyni zamanda çox şərəfli, hörmətli peşədir. Mən arzu edərdim ki, siz həmişə bu peşəni şərəflə daşıyasınız. Arzu edərdim, çalışasınız ki, Azərbaycan vətəndaşı kimi, eyni zamanda Azərbaycan prokuroru kimi hörmətli, şərəfli olasınız. Azərbaycan Prokurorluğunun inkişaf etməsinə dövlət qayğısı bugün də, gələcəkdə də olacaqdır, buna əmin ola bilərsiniz. Azərbaycan Prezidenti kimi mən Azərbaycan Prokurorluğuna inanıram, güvənirəm və arxalanıram...” kimi dəyərli kəlamlarını hər bir prokurorluq işçisi daim rəhbər tutmaqla xidməti fəaliyyətində tətbiq edir.\nDərin minnətdarlıq hissi ilə qeyd olunmalıdır ki, əsası müasir Azərbaycanın qurucusu Heydər Əliyev tərəfindən qoyulan bütün hüquq mühafizə orqanlarına, o cümlədən prokurorluğa hərtərəfli diqqət və qayğı göstərilməsi ənənəsi möhtərəm Prezidentimiz, Müzəffər Ali Baş Komandan cənab İlham Əliyev tərəfindən də davam etdirilir. Xüsusi vurğulanmalıdır ki, Prokurorluq orqanlarının müasir dövrün tələblərinə cavab verən dövlət orqanı səviyyəsinə uyğun təkmilləşdirilməsində möhtərəm Prezidentimizin 27 sentyabr 2008-ci il tarixli Sərəncamı ilə təsdiq edilmiş "Azərbaycan Respublikası Prokurorluğunun fəaliyyətinin müasirləşdirilməsinə dair 2009-2011-ci illər üçün Dövlət Proqramı" mühüm əhəmiyyətə malik olmuşdur. Azərbaycan Prokurorluğunun tarixində yeni təkmilləşmə və inkişaf, hərtərəfli müasirləşdirmə dövrünün əsasını qoyan dövlət proqramında nəzərdə tutulan tədbirlərin yerinə yetirilməsi hüquq sisteminin inkişafı prosesində prokurorluğun rolunun artırılması, cinayətkarlığa qarşı mübarizə və istintaq aparılmasında digər hüquq-mühafizə orqanları ilə qarşılıqlı fəaliyyətin təkmilləşdirilməsi, prokurorluğun işində müasir elmi-texniki nailiyyətlərdən geniş istifadə olunması, mərkəzləşdirilmiş informasiya-kommunikasiya sisteminin yaradılması, dövlət ittihamının müdafiəsində peşəkarlığın yüksəldilməsi, beynəlxalq əlaqələrin genişləndirilməsi, habelə prokurorluq işçilərinin sosial müdafiəsinin gücləndirilməsi və prokurorluğun maddi-texniki təminatının yaxşılaşdırılması üçün əlverişli şərait yaratmışdır.\nSevindirici və qürurvericidir ki, cənab Prezident İlham Əliyev öz praqmatik və müdrik siyasəti ilə Azərbaycanı daim irəli aparır və ölkəmizin uğurları durmadan artır. Dövlətin sükanının etibarlı əllərdə olduğunu görən xalq da öz növbəsində Prezidentini hamılıqla dəstəkləyir. Prezident-xalq birliyinin sayəsində Azərbaycan gələcəyə doğru inamla addımlayır. Dövlət başçısı cənab İlham Əliyevin rəhbərliyi ilə ölkəmizdə çoxşaxəli islahatlar aparılır, nəhəng layihələr reallaşdırılır, qeyri-neft məhsullarının istehsalının və ixracının artırılması üzrə kompleks stimullaşdırıcı tədbirlər görülür, regionların tarazlı inkişafı təmin olunur, dövlət-sahibkar münasibətlərinin və biznes-investisiya mühitinin daha da sağlamlaşdırılması, özəl sektorda təşviq alətlərinin tətbiqi, aqrar sektora, kiçik və orta sahibkarlığa dövlət dəstəyi daim diqqət mərkəzində saxlanılır. Milli iqtisadiyyat və onun əsas sektorları üzrə strateji yol xəritələri, konsepsiyalar və digər dövlət proqramları çərçivəsində müəyyən olunmuş tədbirlərin icrası uğurla həyata keçirilir. Eyni zamanda əhalinin maddi və sosial rifah halının daha da yaxşılaşdırılması, həyatımızın bütün sferalarında demokratik dəyərlərin tam bərqərar olması və hərtərəfli təkmilləşdirilməsi istiqamətində inkişafın davamlılığı təmin olunur.\nDövlətimizin hərtərəfli qüdrətlənməsində, eləcə də ölkəmizin beynəlxalq əlaqələrinin inkişaf etdirilməsində, milli-mənəvi dəyərlərimizin və mədəniyyətimizin bütün dünyaya tanıdılmasında zəngin biliklərə, dərin düşüncəyə və mahir idarəçilik qabiliyyətinə malik, hər bir məqamda dövlət başçısının yanında olan etibarlı silahdaşın-Azərbaycan Respublikasının Birinci vitse-prezidenti, Yeni Azərbaycan Partiyası sədrinin birinci müavini, Heydər Əliyev Fondunun və Azərbaycan Mədəniyyət Fondunun prezidenti, UNESCO və İSESCO-nun xoşməramlı səfiri Mehriban xanım Əliyevanın çoxşaxəli fəaliyyəti mühüm əhəmiyyət kəsb etməkdədir. Onun ölkəmizdə müxtəlif sahələrin inkişafında xidmətləri, milli-mənəvi dəyərlərin qorunması və beynəlxalq səviyyədə geniş təbliği istiqamətində gördüyü böyük işlər dövlətimizin tərəqqisinə və xalqın rifahının yaxşılaşdırılmasına misilsiz töhfələr verir.\nÖlkə başçısı cənab İlham Əliyevin mütəmadi olaraq verdiyi səmərəli tövsiyələri və dəyərli göstərişləri əsasında Azərbaycan Respublikasının Prokurorluğu orqanlarında müasir tələblərə uyğun və yüksək intensivliklə davam etdirilən hərtərəfli islahatlar nəticəsində prokurorluğun fəaliyyətinin təkmilləşməsi və bunun üçün zəruri normativ-hüquqi bazanın yaradılması, kadrların seçilməsinin yeni mütərəqqi formalarının tətbiqi təmin edilmiş, dövlətçiliyin, milli maraqların, insan hüquq və azdlıqlarının etibarlı qorunması, cinayətkarlığa və digər qanun pozuntularına qarşı mübarizə yüksək səviyyədə təşkil olunmuşdur. Həyata keçirilən möhtəşəm islahatlar çərçivəsində görülən nəhəng işlər sayəsində və təməl prinsiplərin mövcud tələblərlə uzlaşdırılması ilə hazırlanmış hüquqi baza əsasında Azərbaycan Prokurorluğu struktur və mahiyyət baxımından tamamilə yenidən qurularaq, yüksək nəzəri bilikli və peşəkar kadrlarla komplektləşdirilməklə, səlahiyyətləri, vəzifələri və fəaliyyəti beynəlxalq standartlara uyğun formalaşdırılmış müasir dövlət təsisatına çevirilmişdir. Qeyd olunmalıdır ki, prokurorluq əməkdaşları öz xidməti vəzifələrini tam məsuliyyətlə, vicdanla və peşəkarlıqla yerinə yetirməklə yanaşı, cəmiyyətdə yüksək insanlıq və əsl vətəndaşlıq nümunəsi göstərirlər. Vurğulanmalıdır ki, cinayət hadisələri üzrə istintaqın aparılmasında, cinayətkarların müəyyən edilib məsuliyyətə cəlb olunmasında və layiq olduqları cəzalara məhkum edilməsində prokurorluq, o cümlədən hərbi prokurorluq əməkdaşlarının da xidmətləri danılmazdır. Minnətdarlıq hissləri ilə xüsusi vurğulanmalıdır ki, Azərbaycan Prokurorluğu əməkdaşlarının müstəqil dövlətimiz və xalqımız qarşısındakı xidmətlərinə, Azərbaycan Respublikasında dövlətçiliyin qorunmasındakı, sabitliyin təmin edilməsindəki, mürəkkəb və çoxepizodlu cinayət işlərinin, eləcə də xüsusi təhlükəli dövləti cinayətlərin istintaqının yüksək peşəkarlıqla aparılmasındakı fəaliyyətlərinə cənab Prezident İlham Əliyev tərəfindən dəfələrlə yüksək qiymət verilmiş, prokurorluğun əməkdaşları orden və medallarla təltif edilmişdir.\nBu gün Azərbaycan Prokurorluğu özünün yeni-uğurlu dövrünü yaşayır. Məlum olduğu kimi, ötən il möhtərəm cənab Prezident İlham Əliyev II dərəcəli dövlət ədliyyə müşaviri cənab Kamran Əliyevi Azərbaycan Respublikasının Baş prokuroru, ədliyyə general-leytenantı cənab Xanlar Vəliyevi isə yenidən Azərbaycan Respublikasının Hərbi prokuroru təyin etmişdir.\nMöhtərəm cənab Prezident İlham Əliyevin 2020-ci ilin may ayının 1-də Azərbaycan Respublikasına yeni Baş prokuror təyin etməsi və II dərəcəli dövlət ədliyyə müşaviri cənab Kamran Əliyevin elə həmin gün videoformatda qəbulu zamanı dövlət başçısının verdiyi dəyərli tapşırıq və tövsiyələrin prokurorluq, o cümlədən hərbi prokurorluq orqanlarında həyata keçirilməsi ilə prokurorluğun inkişafının yeni tərəqqi dövrü başlamışdır.\nBelə ki, dövlət orqanlarında idarəetmənin təkmilləşdirilməsi, işin səmərəliliyinin artırılması istiqamətində ölkəmizdə aparılan islahatların davamı olaraq, ölkə Prezidentinin göstəriş və tövsiyələrinin icrası ilə bağlı prokurorluq, o cümlədən hərbi prokurorluq orqanlarında əsaslı struktur və kadr islahatlarının həyata keçirilməsinə başlanılmış, ədalətli meyarlara və şəffaf prosedurlara əsaslanan mütərəqqi dəyişikliklərin reallaşdırılması istiqamətində mühüm işlər görülmüşdür. Vurğulamaq lazımdır ki, cənab Prezident İlham Əliyevin siyasi iradəsi ilə reallaşdırılan dövlət gənclər siyasətinin tələblərinə müvafiq olaraq prokurorluğun kadr korpusunun da şəffaf prosedurlar əsasında yeniləşdirilməsi istiqamətində məqsədyönlü işlər cənab Baş prokuror Kamran Əliyevin rəhbərliyi ilə eyni intensivliklə davam etdirilir.\nMöhtərəm cənab Prezident İlham Əliyevin ədliyyə general-leytenantı cənab Xanlar Vəliyevi yenidən Azərbaycan Respublikasının Hərbi prokuroru vəzifəsinə təyin etməsi Hərbi Prokurorluğa, onun rəhbərliyinə və kollektivinin fəaliyyətinə verilən yüksək qiymətin təzahürü olmuşdur.\nProkurorluğa, o cümlədən Hərbi Prokurorluğa, eləcə də prokurorluq əməkdaşlarına dövlət səviyyəsində verilən yüksək dəyərin məntiqi nəticəsi olaraq prokurorluğun kollektivinin üzvləri daha məsuliyyətli olmaqla xidməti vəzifələrini layiqincə icra edir. Əminəm ki, hər bir prokurorluq əməkdaşı bundan sonra da əzmlə çalışaraq qanunların keşiyində durmaq kimi şərəfli işinin öhdəsindən məharətlə gələcəkdir.\nAzərbaycan Respublikası Hərbi Prokurorluğunun Kadrlar şöbəsinin rəisi, Ədliyyə polkovniki Elmir Süleymanlı


İrəvan Teatrının Türkiyədə qastrol səfəri anşlaqla qarşılanıb\nİrəvan Teatrının Türkiyədə qastrol səfəri anşlaqla qarşılanıb Mədəniyyət\nBu il 136-cı teatr mövsümünü yaşayan İrəvan Dövlət Azərbaycan Dram Teatrı qastrol səfərindən qayıdıb. Teatrın kollektivi ermənilərin azərbaycanlılara qarşı törətdiyi soyqırımı tarixinin 100-cü ildönümünün geniş təbliğ edilməsi və anım mərasimlərinin keçirilməsi məqsədilə aprelin 27-dən mayın 10-na kimi Türkiyənin Trabzon, Sakarya, İstanbul, Ədirnə, Çanaqqala, İzmir və İnegöl şəhərlərində çıxış edib.\nO bildirib ki, səfər 1918-ci il azərbaycanlıların soyqırımının 100 illiyi haqqında Azərbaycan Respublikası Prezidentinin müvafiq Sərəncamına əsasən Mədəniyyət Nazirliyinin təşkil etdiyi tədbirlər çərçivəsində Türkiyə Cümhuriyyəti Anadolu Aydınlar Ocağının rəhbəri, professor İbrahim Öztəkin dəvəti və Mədəniyyət Nazirliyinin dəstəyi ilə "Azərbaycan-Türkiyə kültür və sənətdə DEV kardeşlik və candaşlıq" layihəsi çərçivəsində gerçəkləşib.\nKollektiv türkiyəli sənətsevərlər qarşısında şair-dramaturq, Əməkdar Mədəniyyət İşçisi İftixar Piriyevin "Soyqırımı tarixinin dastanı" tamaşası ilə çıxış edib.\nTamaşa qardaş ölkədə teatrsevərlər tərəfindən sevgi dolu alqışlarla, coşqu ilə qarşılanıb. Tamaşalardan sonra teatrın kollektivinə mükafatlar təqdim edilib.\nTamaşanın nümayişindən əvvəl İbrahim Öztəkin ermənilərin türklərə qarşı törətdiyi soyqırımı hadisələri ilə bağlı tarixi faktlar əsasında məruzələr edib. Bununla bərabər İrəvan teatrının yaradıcı kollektivi səfər zamanı iştirak etdikləri şəhərlərin tarixi və turistik yerləri ilə də yaxından tanış olublar. İstanbulun Ədirnəqapı məzarlığında Qafqaz İslam Ordusunun komandanı Nuru Paşanın məzarını ziyarət ediblər.


Prezident Obama Amerikanın səsinə müsahibə verib\nPrezident Obama: 2009-cu ildə mən 30 min əlavə əsgər göndəriləcəyini elan etdim. Bizim konkret məqsədimiz var idi. Biz ölkədə tədricən nəzarəti daha çox ələ almağa başlayan Talibanı zəiflətmək və bu vaxt ərzində öz ölkələrinin təhlükəsizliyini təmin etməyə qadir olan Əfqanıstan təhlükəsizlik qüvvələrinə təlim vermək üçün istifadə etmək istəyirdik. Bu vaxt ərzində biz çox böyük nailiyyətlər əldə etdik. Əlavə 100 min əfqan əsgərinə təlim verdik, Qəndəhar və Helmənd vilayətlərini Talibanın əlindən təmizlədik və beləliklə də sakinlər özlərini daha təhlükəsiz hiss etməyə başladı.\nABŞ prezidenti Barak Obama deyib ki, Amerika əsgərlərinin Əfqanıstandan çıxarılması Birləşmiş Ştatların Əfqanıstanı atıb getməsi demək deyil. Amerikanın səsinə müsahibədə cənab Obama deyib ki, gələn 14 ay ərzində 33 min nəfərdən ibarət əsgəri qüvvə ölkədən çıxarılsa da, ABŞ-ın hərbi kontingenti ölkədə qalmaqda davam edəcək. O bildirib ki, ABŞ silahlı qüvvələrinin sayının azalması o deməkdir ki, əfqanlar ölkənin təhlükəsizliyinə görə daha çox məsuliyyət daşıyacaqlar.\nABŞ prezidenti Barak Obama ilə müsahibəni Amerikanın səsinin əməkdaşı Andre de Neşnera keçirib.\nAndre de Neşnera: Siz ABŞ əsgərlərinin Əfqanıstandan çıxarılmasını elan etdiniz. Əfqan xalqı bunu necə qarşılamalıdır?\nABŞ prezidenti Barak Obama: Bu, bir il yarım bundan əvvəl əsgərlərin sayının artırılmasının müvəffəqiyyətli olduğuna və eyni zamanda bizim keçid məsələsinə ciddi yanaşdığımıza işarə edir. 2009-cu ildə mən 30 min əlavə əsgər göndəriləcəyini elan etdim. Bizim konkret məqsədimiz var idi. Biz ölkədə tədricən nəzarəti daha çox ələ almağa başlayan Talibanı zəiflətmək və bu vaxt ərzində öz ölkələrinin təhlükəsizliyini təmin etməyə qadir olan Əfqanıstan təhlükəsizlik qüvvələrinə təlim vermək üçün istifadə etmək istəyirdik. Bu vaxt ərzində biz çox böyük nailiyyətlər əldə etdik. Əlavə 100 min əfqan əsgərinə təlim verdik, Qəndəhar və Helmənd vilayətlərini Talibanın əlindən təmizlədik və beləliklə də sakinlər özlərini daha təhlükəsiz hiss etməyə başladı. İndi isə biz ilin sonunadək 10 min, gələn il yayda isə daha 23 min əsgəri ölkədən çıxararaq, əsgərlərin sayını artırılmamışdan əvvəlki səviyyəyə çatdırırıq. Bundan sonra isə əfqan qüvvələri işi özləri görə bilənə qədər keçidi davam etdirərəcyik və məqsəd 2014-cü ilə qədər bu keçidi bitirməkdən ibarətdir. 2014-cü ildən sonra biz əfqan xalqı və Əfqanıstan hökuməti ilə güclü münasibətlərə malik olmalıyıq, bizim eyni şəkildə orada hərbi mövcudluğumuz olmayacaq, lakin biz əfqanlarla üzərində işlədiyimiz iqtisadi və inkişaf proqramlarına ümid bəsləyirik.\nSUAL: Bu, NATO müttəfiqlərinə hansı şəkildə təsir göstərəcək? Məsələn, NATO müttəfiqlərinin özlərinin ölkədən çıxmağa tələsməyəcəyinə, yəni bizdən əvvəl oradan çıxmayacağına necə əmin olmaq olar?\nCAVAB: Biz əslində bu qərarı verməzdən əvvəl NATO müttəfiqləri ilə məsləhətləşmələr aparmışdıq. Mən məsələni NATO-nun baş katibi və eyni zamanda əsgəri qüvvə göndərən əsas ölkələrlə müzakirə etmişəm. Onlar bilir ki, biz əsgərlərin sayını artırmışdıq və indi bunu dəyişirik, lakin 68 min nəfərlik əsgəri qüvvə əvvəlki səviyyədə gələn ilin sonuna qədər orada qalacaq. Bununla yanaşı, biz keçidi əfqan təhlükəsizlik qüvvələrinin ölkənin təhlükəsizliyini özlərinin təmin edə bildiyinə əmin olduğumuz bir şəkildə həyata keçirəcəyik.\nSUAL:Hazırda qərarı orada vəziyyətə əsasən vermisiniz. Bu prosesi bütünlükdə necə düşünmüsünüz?\nCAVAB: Bilirsinizmi, orada yerində general Petreas və komandirlər, habelə Əfqanıstan hökuməti ilə məsləhətləşmələri əhatə edən müzakirələr keçirildi. Burada başlıca məsələ düzgün balans qurmaqdır. Əfqan xalqına çatdırmaq lazımdır ki, biz suveren Əfqanıstanın təhlükəsiz olmasını istəyirik və biz bilirik ki, əfqanlar öz üzərinə daha çox məsuliyyət götürəndə bu, hamı üçün daha yaxşı olacaq, amma biz eyni zamanda əfqanların işin öhdəsindən gələ bilmədikləri vəziyyətdə yenidən qalmaması üçün işlərin tələsik görülməsini istəmirik. Fikrimcə, rəqəmlər düzgün balansdan xəbər verir. Bu, əfqanlarla tərəfdaşlıq münasibətlərini saxlamağımıza imkan verən mərhələli keçid prosesinə uyğundur. Lakin onu da nəzərə alın ki, artıq orada hər gün döyüşə gedən əfqanların özləridir, öz ölkələri, öz azadlıqlıqları və öz ləyaqətləri uğrunda ölən əfqanlar özləridir. Bizim istədiyimiz bu prosesdə yaxşı tərəfdaş olmağa davam etməkdir, lakin biz eyni zamanda əfqan xalqına siqnal göndəririk, “Bu sizin ölkənizdir, son nəhayətdə məsuliyyəti özünüz daşımalısınız”.\nSUAL:Siz qeyd etdiniz ki, Əfqanıstan hökuməti və prezident Həmid Karzai ABŞ və NATO-ya tənqidi münasibət bəsləyib. Bu kimi bəyanatlar sizi narahat edirmi? O necə müttəfiqdir?\nCAVAB: Prezident Karzainin bizimlə eyni strateji maraqları olduğunu düşünürəm. Bu da öz müqəddəratını təyin etməyə qadir olan və ümumilikdə beynəlxalq ictimaiyyəti, xüsusilə də Birləşmiş Ştatları Əfqanıstanın istəklərini dəstəkləyən tərəfdaş kimi görə bilən suveren və güclü əfqan hökumətinin olmasından ibarətdir. Aydındır ki, ölkənin daxilində böyük sayda əsgəri qüvvə saxladığımız mürəkkəb bir şəraitdə gərginliklər ola bilər. Həqiqətən də günbəgün orada taktiki əməliyyatların gərginliklə nəticələndiyi vaxtlar olur. Lakin o, Əfqanıstanın terrorçular üçün sığınacaq olmamasında və Əfqanıstanın konstitusiyasına əməl olunmasında maraqlıdır. Onun üzərinə götürdürü öhdəliklər ABŞ-ın maraqları ilə mənim düşündüyüm kimi üst-üstə düşür.\nSUAL: Avropa müttəfiqləri və NATO haqda danışdıq. Avropada müharibədən yorulublar. Siz bunu burada da hiss edirsinizmi və bu məsələni necə həll etməyi düşünürsünüz?\nCAVAB: Heç şübhə yoxdur ki, 10 ilə yaxındır Əfqanıstanda müharibədən sonra insan itkisi və sərf edilən pulu düşündükdə insanlar yorulur. Amma yaxşı xəbər odur ki, əsgərlərin sayını artırdığımıza görə, Talibanın üstünlüyünü azalda bildiyimizə və təhlükəsizlik sahəsində əldə etdiyimiz üstünlüklər və əfqan təhlükəsizlik qüvvələrinə təlim verilməsində uğurlarımıza görə biz indi güc mövqeyini dəyişirik. Fikrimcə, həm Amerika xalqı, həm də mənim danışdığım müttəfiqlər bizim işi başa çatdırdığımızı, əfqanlara təhlükəsiz bir ölkəni təhvil verməyimizi istəyirlər. Biz buna Əfqanıstan qanunları və Əfqanıstanın təhlükəsizliyinə hörmət edilməsi kimi əməkdaşlıq ruhunda nail olmaq istəyirik, lakin əmin olmalıyıq ki, çox əmək sərf etdiyimiz bir işi də kənara qoymuruq.\nSUAL: Fikirləşmirsinizmi ki, əfqanların bir hissəsi onların tərk edildiyini düşünəcək.\nCAVAB: Belə fikirləşmirəm. Nəzərinizdə saxlayın ki, söhbət bu ilin sonuna qədər 10 min, gələn il yayın sonuna qədər isə 23 min əsgərdən gedir. Bizim koalisiya qüvvələrinə əlavə olaraq orada 68 min nəfərlik əsgəri qüvvəmiz qalacaq. Orada yenə də güclü hərbi mövcudluq olacaq, amma bu, əfqanlara bir siqnaldır ki, onlar tədricən daha çox məsuliyyəti öz üzərinə götürməlidir.\nSUAL: Bildiyiniz kimi barışıq Əfqanıstanda ən çox istifadə edilən sözdür. Bu ifadəyə necə izahat verərdiniz? Amerikanın bu prosesdəki rolu nədir? ABŞ Talibanla dialoqu müdafiə edirmi?\nCAVAB: Biz davamlı olaraq bildiririk ki, regionda həqiqətən də sülhün bərqərar olması üçün orada siyasi həll olmalıdır. Lakin bu siyasi həllin şərtləri mühümdür və biz meyarlarımızı aydın bildirmişik. Biz əfqanları təşviq edəcəyik və özümüz də kiminlə lazımdırsa danışıq aparacayıq, amma əl-Qaidə ilə əlaqələri onlar kəsməlidir, Əfqanıstan konstitusiyasına onlar əməl etməlidir və siyasi hakimiyyətə malik olmaqdan ötrü zorakılığın qarşısını onlar almalıdır. Əgər bu ölçülər götürülsə, bu, 30 il müharibələrdən sarsılan Əfqanıstana siyasi sabitlik gətirə bilər. Lakin bizim hərbi səylərimiz siyasi məsələlərə dəstək verməlidir. Taliban və digərləri bilməlidir ki, müzakirə masası arxasına yalnız Əfqanıstanın konstitusiya qanunları çərçivəsində keçə bilərlər.\nSUAL: Əfqanıstandan danışıldıqda Pakistanın da adı çəkilir. Əfqanıstandan çıxdıqdan sonra Pakistan növbədə ola bilərmi?\nCAVAB: Diqqətlər artıq Pakistana yönəlib. Hələ iki il bundan əvvəl deyırdim ki, Əfqanıstanla Pakistana eyni problem baxımından yanaşılmalıdır. Bu sərhəd regionda ekstremistlər sığınacaq tapıb, əl-Qaidə bəzi bölgələrə nəzarət edir. Əfqanıstandan Pakistana, Pakistandan Əfqanıstana və dünyanın başqa yerlərinə hücumlar edilir. Bu baxımdan Pakistanla əməkdalığa üstünlük veririk. Bu, problemlərə də səbəb olub. Pakistan bizimlə əvvələr də əməkdaşlıq edib. Pakistan kimi terrorizmdən ziyan çəkən ikinci bir ölkə yoxdur. Bu, Pakistanın maraqlarına xidmət edir. Biz düşünürük ki, Pakistan barışıq prosesində böyük rol oynaya bilər. Əfqanıstan prezidenti Həmid Karzai Pakistana səfəri zamanı Pakistan, Əfqanıstan və ABŞ-ın prosesin inkişafı üçün qrup şəklində fəaliyyət göstərməsi ilə razılaşmışdı. Bu ölkə hələ də ərazilərində fəaliyyətdə olan terrorçuların məhvində maraqlıdır.\nSUAL: Pakistanla ABŞ münasibətlərində soyuqluq yaranıb. İslamabadla Vaşinqton arasındakı gərginlikləri necə həll etməyi düşünürsünüz?\nCAVAB: Məncə, münasibətlər son zamanlar daha səmimi olub. Səmimiyyətin yaratdığı fikir ayrılıqları təbiidir. Üsama Bin Laden əməliyyatı gərginliyə səbəb olub. Lakin mən Pakistana onu tapdığımız təqdirdə, götürəcəyik demişdim. Pakistan suverenliyinin təhlükədə olduğunu və bu təhlükənin onun öz ərazilərindən gəldiyini qəbul etsə, ABŞ, Əfqanıstan və Pakistanın təhlükəsizlik maraqları sahəsində əməkdaşlıq etməməsinə heç bir səbəb görmürəm.\nSual: Sizcə Pakistan terrorizmlə mübarizədə daha fəal iştirak etməlidir?\nCAVAB: Pakistan həmişə terrorizmi ya başqalarının problemi kimi görüb, ya da Taliban elementlərinin Əfqanıstanın təsirinə düşdüyünü düşünüb. Biz Pakistana terrorizmin hədə olduğunu, qonşuları və Amerika kimi dostları ilə münasibətlərinə xələl gətirdiyini başa salmaq istəyirik. Pakistan Talibandan Əfqanıstan əleyhinə istifadə etməkdənsə, əksinə Əfqanıstan hökumətini əməkdaşlıq ediləcək bir tərəfdaş kimi qəbul etməlidir.\nSUAL: Yenidən Əfqanıstana qayıdaq. Sizcə Avropa müttəfiqləri fəaliyyətlərini artırmalıdırmı? Son həftələr Robert Geyts Avropa və NATO-nu tənqid edib. Onlar nə edə bilər?\nCAVAB: Avropalı müttəfiqlərimizin Əfqanıstanda verdiyi qurbanların sayı hədsizdir. Britaniya, Fransa, İtaliya və Hollandiya qüvvələrinin vetdiyi itkiyə, Mərkəzi və Şərqi Avropa ölkələrinin hərbi qüdrətlərindən daha artıq iş gördüklərinə nəzər salınsa, onların gördüyü işlər təəccüb doğurur. NATO-nun rolu artdıqca, “biz haraya gedirik” kimi bir sualla qarşılaşırıq. Hərbi büdcəmiz təzyiqlər altındadır. Nazir Geyts Avropanın Əfqanıstandakı əməkdaşlığı deyil, daha çox NATO-nun gələcək fəaliyyətləri və əməliyyatlarında bizimlə tam tərəfdaşlığını nəzərdə tutub.\nSUAL: Siz hərbi büdcəyə toxundunuz. Mən əminəm ki, qüvvələrin geri çəkilməsinin səbəblərindən biri müharibə məsrəfləridir. Büdcə böhranı sizin xarici siyasətə təsir edəcəkmi?\nCAVAB: Hazırkı qərarın büdcə hesabları ilə əlaqəsi yoxdur. Qərar 18 ay əvvəl açıqladığım strategiyaya əsaslanır. Mən Amerika xalqına verdiyim vədə əməl etmək istəyirdim. Bu, Əfqanıstanın təhlükəsizliyinin təmin edilməsinə yardım edəcək. Biz daimi şəkildə o ölkədə keşik çəkə bilmərik. Nəhayət, Əfqanıstan xalqı özü bu işi görməlidir. Bir məsələdə heç şübhə yoxdur ki, Birləşmiş Ştatlar təkcə Əfqanıstan deyil, İraq müharibəsinə görə də olduqca böyük maliyyə yükü daşıyır. Amerika xalqı ilə danışanda mənim məsələ ilə bağlı gətirdiyim dəlillərdən biri budur ki, bizim gücümüz, bizim qüdrətimiz həmişə və hər zaman iqtisadi qücümüzə və tərəqqiyə əsaslanıb. Biz gücü daha düşünülmüş şəkildə göstərməliyik. Bu, yaxşı strategiyadır. Bu, bizim milli təhlükəsizliyimiz üçün yaxşıdır. Göründüyü kimi bu, həm də büdcə üçün yaxşıdır.\nBarak Obama Ağ Evdə keçiriləcək sammitə ev sahibliyi edəcək


Türkiyə XİN: Ermənistan hərbçilərinin mülki azərbaycanlıları qətlə yetirməsini qətiyyətlə pisləyirik - AZƏRTAC – Azərbaycan Dövlət İnformasiya Agentliyi\nTürkiyə XİN: Ermənistan hərbçilərinin mülki azərbaycanlıları qətlə yetirməsini qətiyyətlə pisləyirik\nİyulun 4-də Ermənistan silahlı bölmələri tərəfindən Azərbaycanın Füzuli rayonunun Alxanlı kəndinin atəşə tutulmasını və bunun nəticəsində 50 yaşlı qadının və iki yaşlı nəvəsinin həyatlarını itirməsini qətiyyətlə pisləyirik. Bu xain hücum nəticəsində həyatlarını itirənlərə Allahdan rəhmət diləyir, yaxınlarına başsağlığı verir, yaralanan qadına isə şəfa arzulayırıq.\nAZƏRTAC xəbər verir ki, bu fikirlər Ermənistan silahlı bölmələri tərəfindən açılan atəş nəticəsində Azərbaycanın mülki vətəndaşlarının həyatlarını itirməsi ilə bağlı Türkiyənin Xarici İşlər Nazirliyinin yaydığı bəyanatda yer alıb.\nBəyanatda deyilir: “Bu mənfur hadisə Azərbaycan torpaqlarının beşdə birini işğal edən Ermənistanın cəbhə xəttində ağır silahlarla təxribat törətməsini, beynəlxalq hüquqa və insan haqlarına zidd olaraq, dinc sakinləri, xüsusilə uşaq və qadınları hədəfə aldığını göstərir. Beynəlxalq ictimaiyyət bilməlidir ki, Ermənistanın sistemli şəkildə yeritdiyi şiddət siyasəti Dağlıq Qarabağ münaqişəsinin sülh yolu ilə həllinin qarşısında duran ən böyük əngəldir. Ermənistanın işğal etdiyi torpaqlardan çıxarılması üçün təzyiq göstərilməlidir.\nTürkiyə ATƏT-in Minsk qrupunun üzvü kimi, münaqişənin Azərbaycanın ərazi bütövlüyü və suverenliyi çərçivəsində davamlı həlli istiqamətindəki səyləri dəstəkləməyi davam etdirəcək”.\nAZERTAG.AZ :Türkiyə XİN: Ermənistan hərbçilərinin mülki azərbaycanlıları qətlə yetirməsini qətiyyətlə pisləyirik


BBCAzeri.com | Ön səhifə | Qara Yanvar: O vaxt Britaniya qəzetləri nə yazırdılar?\nSon yeniləmə: 20 Yanvar, 2010 - Published 02:20 GMT\nQara Yanvar: O vaxt Britaniya qəzetləri nə yazırdılar?\nHazırda Azərbaycan müstəqil bir dövlət kimi BMT-nin, ATƏT-in və Avropa Şurasının üzvüdür.\nBir çox Azərbaycan tarixçiləri bu müstəqilliyin məhz 1990-cı ilin həmin qanlı yanvar gecəsindən başlandığını söyləyirlər.\nLakin həmin gecə Azərbaycan müstəqil deyildi və Sovet imperiyasının sərhədləri içindəydi.\nGörəsən o vaxt dünya həmin hadisələri necə qiymətləndirirdi.\nBiz 1990-cı ilin ilk iki ayında çıxmış Britaniya qəzetlərinə nəzər yetirmişik.\n"Azərbaycandakı hərbi əməliyyatdan 10 gün sonra Sovet rəhbərliyi arasında ciddi ixtilafın olduğu üzə çıxdı, bu isə Sovet quruluşunun təməl sütunlarının silkələnməsi deməkdir".\nBu sözləri 1990-cı il yanvarın 29-da Londonda çıxan “Times” qəzeti yazırdı.\nQəzet yazırdı ki, Bakıya hücumun məqsədləri barədə Sovet İttifaqının Xarici İşlər və Müdafiə nazirlikləri arasında ciddi fikir ayrılığı var.\nMətbuatdan alınan xəbərlərə görə yerli kommunist rəhbərləri tərəfindən Cənubi Qafqaza hərbi qulluğa göndərilən ehtiyatda olan hərbçilər getməkdən imtina edirlər.\nAzərbaycandakı hərbi əməliyyatdan 10 gün sonra Sovet rəhbərliyi arasında ciddi ixtilafın olduğu üzə çıxdı, bu isə Sovet quruluşunun təməl sütunlarının silkələnməsi deməkdir\nTimes qəzeti, 1990, yanvar\nMoskvanın özündə müxtəlif siyasi qüvvələr qoşunların kim tərəfindən göndərildiyini xəbər alır və onların dərhal geri çağırılmasını tələb edirlər.\n“Times” həmçinin həmin həftə Azəırbaycanın Moskvadakı daimi nümayəndəliyinə hərbi reyd barədə yazırdı.\nQəzet yazırdı ki, reyd zamanı atəş açılıb və Xalq Cəbhəsinin liderlərindən biri həbs olunub.\n“Bu ondan xəbər verir ki,” – yazır qəzet - Sovet liderliyi millətçi hərəkatı boğmaq əzmindədir, hərçənd SSRİ Daxili İşlər Nazirliyi Azərbaycan Xalq Cəbhəsindəki "sağlam siyasi qüvvələr"lə danışıqlara hazır olduğunu bildirib”.\n1990-cı il yanvarın 29-da “Financial Times” yazırdı ki, prezident Qorbaçov Bakının hərbi işğalı ilə bağlı tənqidlərlə üzləşməkdə davam edir.\nBu dəfə onu Rusiya millətçiləri tənqid edirlər. Qəzet yazırdı ki, Rusiya millətçiləri Moskvanın mərkəzində yürüşü keçirərək "oğullarımızı geri çağırın" şüarlarını irəli sürüblər.\n“Financial Times” yazır ki, hətta millətçi və anti-semit "Pamyat" təşkilatı da qoşunların Azərbaycandan çıxarılmasını tələb ediblər.\n"Pamyat" təşkilatının lideri Dmitri Vasilyev millətlərarası toqquşmalara görə kommunist rəhbərliyini günahlandıraraq deyib ki, rusların müsəlman azərbaycanlılarla heç bir mübahisəsi yoxdur.\n"Bizim bir qoşun müsəlman dostumuz var", - deyib Vasilyev.\n"Financial Times" qəzeti həmçinin 20 yanvar gülləbaranından dərhal sonra Bakıda yayılan belə bir şaiyələrin doğruluğunu da təsdiq edirdi ki, 19-20 yanvar gecəsi Bakıya yeridilən qoşun Stavropol, Rostov və Krasnodar reservistlərindən ibarət olub.\n"Financial Times" yazırdı ki, onların əksəriyyətini gülləbarandan sonra adi nizami qoşunlar əvəz ediblər.\nQəzet yazırdı ki, Bakıda nəqliyyatın işi bərpa olunub və ərzaq dükanları açılıb.\nYanvarın 30-da "Times" qəzeti yazırdı ki, SSRİ xarici işlər naziri Eduard Şevardnadze Sovet qoşunlarının Azərbaycana qan tökülməsinin qarşısının alınması üçün göndərildiyini bildirib.\n"Financial Times" yazırdı: "SSRİ müdafiə naziri Dmitri Yazov "İzvestiya" qəzetinə müsahibəsində bildirib ki, qeyri-formal birləşmələrin fəaliyyəti ucbatından Cənubi Qafqazda vəziyyət mürəkkəb olaraq qalır".\nBununla belə nazir qoşunların Bakıya guya tətil edən əhalinin zorla işə çıxarılması üçün göndərildiyi barədə iddiaları rədd edib. O deyib ki, qoşunlar qanunsuz birləşmələri tərksilah etmək üçün bölgəyə göndəriliblər.\nGeneral-leytenant Dubinyak elan edib ki, vəziyyət yaxşılaşsa, Bakıda kommendant saatının müddəti qısaldılacaq. O ümid etdiyini bildirib ki, Bakıda yerləşdirilmiş 17 minlik qoşun gələn ayın ortalarınadək şəhərdən çıxarıla bilər\nİndependent qəzeti, 1990\n“Financial Times” xatırladırdı ki, ikicə gün əvvəl Dmitri Yazov Sovet qoşunlarının Bakıya Xalq Cəbhəsinin strukturunu dağıtmaq üçün göndərildiyini söyləmişdi.\n“İndependent” qəzeti özünün 2 fevral 1990-cı il nömrəsində yazırdı: "General-leytenant Dubinyak elan edib ki, vəziyyət yaxşılaşsa, Bakıda kommendant saatının müddəti qısaldılacaq. O ümid etdiyini bildirib ki, Bakıda yerləşdirilmiş 17 minlik qoşun gələn ayın ortalarınadək şəhərdən çıxarıla bilər".\nQəzet yazırdı ki, bu arada Azərbaycan Kommunist Partiyası MK-nın üzvü Əfrand Daşdəmirov ilk dəfə olaraq etiraf edib ki, hazırda respublika əhalisinin əksəriyyəti Xalq Cəbhəsini dəstəkləyir.\nQəzet yazırdı ki, Cəlilabad və Lənkəran şəhərlərində Sovet hakimiyyəti faktiki olaraq yıxılıb.\nCənab Şevardnadze Bakıya hücumun heç bir siyasi məqsədi olmadığını bildirib.\nVə nəhayət “İndependent” qəzeti 1990-cı il fevralın 10-da yazırdı: "Yüz metrlərlə məsafə gül-çiçək divarları ilə müşaiyət olunur. Şəhidlər Xiyabanı kimi tanınan bu yerdə 100 minlərlə qırmızı qərənfillər döşənib. Sovet tankları Bakıya üç həftə əvvəl giriblər, lakin o gecəki ölümlərin yarası hələ də göynəyir. Bütün evlərin balkonlarından qara bayraqlar asılıb. Avtomobillərin hamısına qara lentlər bağlanıb”.


Ödənişsiz abituriyent hazırlığına onlayn qeydiyyat davam edir - Günün Səsi Ödənişsiz abituriyent hazırlığına onlayn qeydiyyat davam edir - Günün Səsi\n01 Aprel 2021 19:44\n“Fortis Academy” FORTİS GROUP MMC tərəfindən həyata keçirilən təhsilin inşasına dəstək sosial layihəsidir. Təhsilə marağı olan şəhid, qazi və sosial təminatı zəif olan ailələrin övladları üçün nəzərdə tutulan bu layihənin bütün xərcləri şirkət tərəfindən qarşılanır.\nGununsesi.info xəbər verir ki, burada 9, 10 və 11-ci sinif şagirdləri tam ödənişsiz təhsil almaqla yanaşı, dərs vəsaitləri, test topluları, sınaq imtahanları və nəqliyyat xidməti ilə də ödənişsiz təmin olunurlar.\nhttp://fortisgroup.az/fortisacademyregister (Linkə Bio-dan da daxil ola bilərsiniz).\nQeydiyyatdan keçdikdən sonra “Fortis Academy”nin əməkdaşları tezliklə sizinlə əlaqə saxlayaraq qəbul imtahanları haqqında sizi məlumatlandıracaqlar.\n2021-ci ildə neftə tələbat artacaq? – PROQNOZ\nPrevious Üzdə olan adamları övladları ilə mənəvi terror etmək doğru deyil\nNext Myanmada hərbi rejimə qarşı yeni mülki hökumət qurulub